text:
Letter to Gaelic Learners Litir do Luchd-ionnsachaidh
A series of letters to support Gaelic learners. This will help learners who already have some knowledge and understanding of Gaelic and are looking to develop their language skills. Sound files, text, vocabulary and language notes are also available. Sreath de litrichean a bheir taic do luchd-ionnsachaidh na Gàidhlig. Bidh iad seo cuideachail do luchd-ionnsachaidh le beagan tuigs air a’ Ghàidhlig agus a tha a’ coimhead airson dòigh air na sgilean cànain aca a leasachadh. Tha faidhle fuaim, teacsa, briathrachas agus puingean cànain rim faighinn cuideachd.
taicshortcuts
Gormshuil na Maighe (1) (Litir 939)
Tha sinn air a bhith ann an Loch Abar fad grunn sheachdainean. Mus fhalbh sinn, bu mhath leam stòiridh innse dhuibh a tha am measg na feadhainn as ainmeile às an sgìre sin. ʼS e an tiotal oirre ‘Gormshuil Mhòr na Maighe’. Bha an t-ainm Gormshuil – a’ tighinn à gorm agus sùil – uaireigin cumanta aig boireannaich ann an Loch Abar, gu h-àraidh am measg nan Camshronach. Ach an dèidh linn Gormshuil Mhòr na Maighe – a bha na bana-bhuidseach – cha robh e cumanta tuilleadh.
Bha sinnsirean Gormshuil às an Eilean Sgitheanach agus Loch Abar. Bhuineadh iad do Chloinn ʼic Fhionghain agus na Camshronaich. Bha iad a’ fuireach taobh Loch Airceig. Phòs Gormshuil Camshronach à Maigh, taobh an Lagain. Bha i làidir na ceann ʼs na bodhaig, agus bhathar ag ràdh gun robh comasan os-nàdarrach aice.
Nuair a bhiodh iasgair no sealgair a’ tighinn seachad air an taigh aice, bhiodh iad ag iarraidh a beannachd. Latha a bha seo, chan e iasgair no sealgair a bha a’ tighinn seachad ach Loch Iall, ceann-cinnidh nan Camshronach. Bha a phìobaire na chois. Bha Gormshuil aig a doras aghaidh. ‘Cà’l sibh a’ dol?’ dh’fhaighnich i.
‘Dè an diofar a th’ ann dhutsa cà’l mi a’ dol?’ fhreagair Loch Iall.
Cha robh Gormshuil ro thoilichte. ‘ʼS minig nach bu mhiste iasgair no sealgair mo bheannachd,’ thuirt i, ‘agus cò dha an dùraichdinn e coltach ri mo cheann-feadhna?’
Stad Loch Iall. Dh’inns e dhi gun robh e a’ dol gu coinneamh le Iarla Athall, feuch tighinn gu rèite mun chrìch eadar Loch Abar agus Athall.
‘Cò tha sibh a’ toirt leibh?’ dh’fhaighnich Gormshuil.
‘Cha toir mi ach mo phìobaire an seo – mar a chaidh aontachadh,’ ars an ceann-cinnidh.
‘Mholainn gun till sibh dhachaigh,’ thuirt Gormshuil. ‘Thoiribh feachd armaichte leibh. Cumaibh am falach iad. Ma chuireas sibh ur cleòc oirbh caoin air ascaoin, thig iad airson ur cuideachadh.’ Thuig Loch Iall gun robh a beachd ciallach agus thug e feachd leis.
Aig a’ choinneimh, bha Iarla Athall mì-reusanta mu na crìochan eadar an dà dhùthaich. Bha e a’ creidsinn nach robh aig Loch Iall ach a phìobaire. Nuair a shèid e fìdeag airgid, dh’èirich feachd Athallach às an fhraoch agus à preasan.
‘Cò iad?’ dh’fhaighnich Loch Iall.
‘Caoraich Athallach a tha a’ dol a dh’ithe feur Abrach,’ fhreagair an t-Iarla.
‘Sèid suas,’ dh’òrdaich an Camshronach don phìobaire aige, agus thionndaidh e taobh caoin a chleòca don taobh ascaoin. Nochd na gaisgich Abrach às na h-àiteachan falaich aca agus thòisich am pìobaire air port a chluich air a bheil ‘Thigibh an seo, a chlannaibh nan con, ʼs gheibh sibh feòil’ – port catha nan Camshronach. ‘Seo na coin Abrach a chuireas ruaig air na caoraich Athallach,’ thuirt Loch Iall.
Air an rathad dhachaigh, chaidh Loch Iall a chèilidh air Gormshuil airson taing a thoirt dhi airson a comhairle. ‘A dh’aindeoin ur faclan coibhneis,’ thuirt i, ‘crochaidh sibh mo mhac latha air choreigin.’
‘Ist,’ thuirt an ceann-cinnidh, ‘chan eil agad ach tighinn thugam agus an latha seo a chuimhneachadh dhomh, agus – eadhon ged a bhiodh do mhac airidh air crochadh – nì mi cinnteach gum bi e air a shàbhaladh.’ Ach saoil cò bha ceart agus cò bha ceàrr? Innsidh mi dhuibh an-ath-sheachdain nuair a bheir mi na sgeulachdan Abrach seo gu ceann.
Faclan na Litreach: bana-bhuidseach: witch; Loch Airceig: Loch Arkaig; os-nàdarrach: supernatural; feachd armaichte: an armed force; mì-reusanta: unreasonable; àiteachan falaich: hiding places; port catha: war tune; faclan coibhneis: words of kindness.
Abairtean na Litreach: am measg na feadhainn as ainmeile: among the best known; bhuineadh iad do Chloinn ʼic Fhionghain:they belonged to the Mackinnon clan; taobh an Lagain:over by Laggan; ag iarraidh a beannachd: wanting her blessing; chan e iasgair no sealgair a bha a’ tighinn seachad: it wasn’t a fisherman or hunter that was coming past; Loch Iall, ceann-cinnidh nan Camshronach:Lochiel, chief of the Camerons; bha a phìobaire na chois:his piper was with him; aig a doras aghaidh:at her front door; dè an diofar a th’ ann dhutsa cà’l mi a’ dol?: what difference does it make to you where I’m going?; coinneamh le Iarla Athall: a meeting with the Earl of Atholl; feuch tighinn gu rèite mun chrìch eadar Loch Abar agus Athall: to attempt to reach agreement about the boundary between Lochaber and Atholl; mholainn gun till sibh dhachaigh: I’d recommend you return home; caoin air ascaoin: inside out; nuair a shèid e fìdeag airgid: when he blew a silver whistle; dh’èirich feachd Athallach às an fhraoch agus à preasan: a force of Athollmen rose from the heather and out of thickets; caoraich Athallach a tha a’ dol a dh’ithe feur Abrach: Atholl sheep that are going to eat Lochaber grass; thionndaidh e taobh caoin a chleòca don taobh ascaoin: he turned his cloak inside out; thigibh an seo, a chlannaibh nan con, ʼs gheibh sibh feòil: come hither, children of the dogs and you shall have flesh; eadhon ged a bhiodh do mhac airidh air crochadh: even should your son be deserving of hanging.
Puing-chànain na Litreach: ʼS minig nach bu mhiste iasgair no sealgair mo bheannachd: it’s often a fisherman or hunter was none the worse for my blessing. Dwelly gives miste as the second comparative form of olc ‘bad, evil’ but most scholars would consider it the second comparative of dona ‘bad, evil’ for which the first comparative is miosa. Whether either is actually correct in terms of the word’s origin, it is still used regularly in idiom eg is miste tu sin ‘you are the worse for that’; cha mhiste e a bhith stuama airson greis ‘it won’t harm him to be sober for a while’.
Gnàthas-cainnt na Litreach: cò dha an dùraichdinn e coltach ri mo cheann-feadhna? :to whom would I wish it so well as my clan chief?
Download the text of this week's letter as a PDF: Thoir a-nuas Litir mar PDF:
PDF documents are especially suited for printing out. Most computers can open PDF files, but if you have problems viewing them you may need to install reader software such as Tha faidhleachan PDF gu sònraichte math airson clò-bhualadh. Tha e furasta gu leòr do chuid de choimpiutairean faidhleachan PDF fhosgladh, ach ma tha trioblaid agad ‘s dòcha gum biodh e feumail bathar-bog mar Adobe Acrobat Reader. fhaighinn.
An Litir Bheag
This letter corresponds to Tha an Litir seo a’ buntainn ri An Litir Bheag 635
Podcast
BBC offers this litir as a podcast – visit the programme page for more info and to download or subscribe. Tha am BBC a’ tabhainn seo mar podcast. Tadhail air an duilleag-phrògraim airson barrachd fiosrachaidh no airson podcast fhaighinn


c: text/html

text:
Chaidh OpenTTD 1.3.3 fhoillseachadh an-diugh. 'S e geama saoghail mas-fhìor stèidhichte air Transport Tycoon Deluxe a th' anns an OpenTTD. Togaidh tu lìonra dhe sheirbheisean bus, trèana, luing is plèana. Faodaidh tu cluiche nad aonar no ann an lìonraidh no air loidhne. Tha iomadh tuilleadan ri làimh as urrainn dhut luchdadh a-nuas is cuid dhiubh air an eadar-theangachadh cuideachd.
Gheibh sibh an geama air an làrach-lìn aig OpenTTD
is barrachd fiosrachaidh mun tionndadh Gàidhlig air a' bhòrd-bhrath
againn.

robotstxt: allowed

filter: keep


text:
Barranquilla
'S e prìomh-bhaile Roinne Atlántico ann an ceann a tuath Coloimbia[1] a th' ann am Barranquilla ( ba.raŋ'ki.ja).[2] Tha Barranquilla suidhichte aig beul na h-aibhne Mhagdalena, air oirthir na Mara Chairibianach 948km air falbh bho Bhogotá.[3] 'S e an ceathramh baile as motha ann an Coloimbia, an dèidh Bogotá, Medellín agus Cali. [4] Bha àireamh sluaigh dhe 1,146,395 aig a' bhaile fhèin ann an 2005, a-rèir a' chunntais-sluaigh mu dheireadh.[5] 'S e Barranquilla an 33mh baile as motha ann an Aimearaga-Laideannach[6] Chaidh am baile a steidheachadh ann an 1639.
Susbaint
Freumhan an Ainm[deasaich | deasaich an tùs]
Fhuair am baile am facal 'Kamash' mar chiad ainm, bho na Tùsanaich a bha nan tàmh an seo nuair a ràinig na Spàinntich.[7] Thathar ag ràdh gur ann às an fhacal Barranca neo Barranca (Sgoltadh) a thàinig an t-ainm Barranquilla.[8] Chithear mòran sgoltaidhean air oirthir a' Chairibìan[9] agus tha tòrr ainmean-àite ann le barranca: mar eisimpleir Barrancabermeja, Barranca Nueva neo Barranca Nueva. 'S e meanbhair a th' ann -illa,[10] dìreach mar -ag anns a' Ghàidhlig.
Eachdraidh[deasaich | deasaich an tùs]
Thàinig na ceannaichean Spàinntich dhan àite far a bheil Barranquilla an latha an-diugh ann an 1513, ach chaidh am baile a stèidheachadh gu h-oifigeil ann an 1813. Fhuair an sgìre inbhe mar sgìre sònraichte marsanta fairgeach ann an 1993.
Sluagh a' bhaile[deasaich | deasaich an tùs]
Ged a tha 1,146,395 daoine nan tàmh anns a' bhaile, chan eil ach 4,047 dhuibh a' fuireach anns na sgìrean dùthchasail am broinn crìochan a' bhaile. Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[11] Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.
Taobh chinnidh, 's e daoine geala/mestizos a th' anns a' mhòr-chuid dhe na daoine ann an Barranquilla. A bharrachd air sin. ‘s e Tùsanaich a th’ ann 0.1%, 0.2% dhe Giupsaidhean agus tha 13.2% dhe daoine le freumhan ann an Afraga. ' S urrainn dhan 94.1% dhe na daoine ann an Barranquilla leughadh agus sgrìobhadh. A thuilleadh air sin, tha fòn aig an taigh aig 53.5% dhe na dachannan.[12]
Fèisean[deasaich | deasaich an tùs]
Thathar a’ cumail iomadach seòrsa dhe fhèis ann an Barranquilla. Chithear fèilltean caitligeach, leis gur e dùthaich le mòr-chuid chaitligeach a th’ ann,[13] fèisean na stàite agus tachartasan ionadail a sheallas cho làidir 's tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
Bailtean Co-cheangailte[deasaich | deasaich an tùs]
- Buenos Aires, An Argantain.
- Tampa, Stàitean Aonaichte.[14]
- Nanking, Sluagh-Phoblachd na Sìne.
- Kaohsiung, Poblachd na Sìne
Daoine Ainmeil[deasaich | deasaich an tùs]
Shakira Isabel Mebarak Ripoll (1977 - ): Seinneadair agus ceòladair.
Iomraidhean[deasaich | deasaich an tùs]
- ↑ Dùthchannan aig SMO
- ↑ Encyclopedia Britannica
- ↑ Invias
- ↑ Bailtean as motha na dùthcha
- ↑ Figearan Oifis a' Chunntas-sluaigh
- ↑ Mongabay
- ↑ Juan David Villalobos Robles
- ↑ Real Academia de la Lengua
- ↑ Fiosrachadh ann an Jetcost
- ↑ Spanish About.com
- ↑ Colombia Virtual
- ↑ Bileag fhiosrachaidh DANE
- ↑ Country Studies: Colombia
- ↑ SisterCities
Ceanglaichean A-mach[deasaich | deasaich an tùs]
Arauca • Armenia • Barranquilla • Bogotá • Bucaramanga • Cartagena • Cali • Cúcuta • Florencia • Ibagué • Inírida • Leticia • Manizales • Medellín • Mocoa • Montería • Mitú • Neiva • Pasto • Pereira • Popayán • Puerto Carreño • Quibdó • Riohacha • San Andrés • San José del Guaviare • Santa Marta • Sincelejo • Tunja • Valledupar • Villavicencio • Yopal


text:
Location:
United Kingdom
Genres:
Documentary
Networks:
BBC
Description:
Prògram aithriseach a toirt sùil air an obair aig Comann Hospice Chloinne na h-Alba - an aon chathrannas a-mhàin san dùthaich a tha a' tabhann cùram faochaidh is lasachaidh do phàistean, cloinn is òigridh le tinneasan giorrachadh-beath. Ann an Tèarmann coinnichidh sinn ri còig teaghlaichean a tha an urra ri seirbheis hospice airson faochadh agus taic. Seo saoghal anns nach eil eagal air daoine bruidhinn mu bhàs, ach far an fheàrr leotha cuideam a chur air beatha. Tha luchd-obrach an hospice agus saor-thagraichean uile a dèanamh cinnteach gu bheil fàilte bhlàth a feitheamh ann an Taighean Rachel is Robin agus gu bheil iad mar an darna dachaigh do na teaghlaichean. Ann am film a bhuilicheas gàireachdainn agus deòir, cuiridh sinn eòlas air bròn agus sòlas Thaighean Rachel is Robin ann an sealladh pearsanta de theaghlaichean a dèiligeadh le beatha agus bàs. This documentary explores the work of the Children's Hospice Association Scotland. They are the sole charity in the country who offer respite care children and youngsters with life threatening conditions. In Tèarmann/Home from Home we meet five families who depend on the hospice service for respite care and support. This is a world where people aren't afraid to talk about death, but prefer to focus on living life. The hospice staff and volunteers - from the housekeepers, to the chefs, to the nurses - all ensure that Rachel and Robin Houses provide a warm welcome and a home from home for families. Over 60 minutes, in a film which will make the audience both laugh and cry, we experience joy and sadness in Rachel and Robin Houses in an intimate portrayal of families coping with both life and death.
Language:
English


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Muinntir Chàrlabhagh ag iomairt airson bùth ùr (06/07/2015)
[Innes Rothach – Preseantair] Tha Càrlabhagh air taobh siar Leòdhais air a bhith gun bhùth airson deich bliadhna a-nis. Tha 500 duine sna h-ochd bailtean san sgìre, agus aig aon àm bha deich bùithtean gam frithealadh. A-nise, chan e a-mhàin gu bheil iad ag iomairt airson tè ùr, mar a tha Eilidh NicLeòid ag aithris, tha iad cuideachd a' rannsachadh air an gabh goireasan ùra eile a stèidheachadh anns san sgìre.
[Eilidh NicLeòid – Neach-aithris] ‘S ann air an làraich a tha seo a bha a’ bhùth mu dheireadh a bha frithealadh muinntir Chàrlabhaigh. Nis, ann an sgìre far an robh uair deich bùithtean, tha an sluagh a-nis ag ràdh gu bheil cruaidh fheum ann airson tè ùr.
[Eilidh NicLeòid – Neach-aithris] Tha ochd bailtean eadar Tolastadh a’ Chaolais agus Dail Mòr, le sluagh de mu 500 duine. Thòisich iad bho chionn còig bliadhna a’ bruidhinn air bùth ùr fhosgladh, ach chuir an strì a rinn iad an aghaidh dùnadh Bun-sgoil Chàrlabhaigh dàil air an iomairt.
[Calum MacArtair] ‘S ann tron sin a thòisich sinn a’ coimhead ris an sgoil, nuair a bha sinn a’ sabaid airson na sgoile, airson cumail an sgoil fosgailte. Thog e an àirde gu robh sinn a’ coimhead no gum feumadh sinn rudeigin san àite.
[Eilidh NicLeòid – Neach-aithris] Dhùin an sgoil ach tha an togalach fhathast ann. Tha an Comann Coimhearsnachd airson a cheannach agus thuirt buidheann-stiùiridh na bùtha gur e an làrach seo a b’ fheàrr leis an t-shluagh airson bùth. Mar sin, tha gach buidheann a’ dèanamh rannsachadh feuch an gabh na h-amasan aca a thoirt gu buil. Tha beachd ann gu feum goireasan a bharrachd a bhith aca ge-tà, son farpais ri bùithtean eile, an dà chuid air an tuath agus ann an Steòrnabhagh.
[Calum MacArtair] Chan eil duine dol a stad ann an Siabost airson na bùtha, ma dh’ fheumas iad fuel and all. Feumaidh a h-uile càil a bhith againn. Dh’ fheumadh pàipearan a bhith againn, dh’ fheumadh peatrail a bhith againn, so sin an seòrsa idea a th’ againn. Nis, tha sinn an dòchas gun tig am feasibility study air ais a’ cantainn gun obraich e ach chì sinn dè chanas iad.
[Eilidh NicLeòid – Neach-aithris] Chan e a-mhàin goireas ùr a tha iad airson a chur an seo ach àite a bhios aig cridhe na coimhearsnachd, mar a chleachd an sgoil a bhith.
[Calum MacArtair] Le bùth an-dràsta, shaoileadh mi an-dràsta gun cuideachaidh e daoine a’ tighinn a-steach. An uair sin tha jobaichean a’ tighinn a-steach, tha sinn tarraing jobaichean a-steach dhan sgìre and all.
[Eilidh NicLeòid – Neach-aithris] Tha Comataidh Bùth Chàrlabhaigh a’ faighinn taic bho Iomairt na Gàidhealtachd ‘s nan Eilean. Tha grunn bhùithtean beaga air fosgladh ann an sgìrean dùthchail de Leòdhas anns na beagan bhliadhnaichean a dh’ fhalbh, a’ toirt dòchas dhan iomairt as ùire seo gum bi iad fhèin a cheart cho soirbheachail. Eilidh NicLeòid, BBC An Là, Càrlabhaigh.
The people of Carloway campaign for a new shop
[Innes Munro – Presenter] Carloway, on the west side of Lewis, has been without a shop for 10 years now. There are 500 people living in the eight villages in the area and at one time there were 10 shops servicing the area. Now, not only are they campaigning for a new one, as Eilidh MacLeod reports, they are looking into whether or not other facilities could be set up in the area.
[Eilidh Macleod – Reporter] It was on this site that the last shop to service the people of Carloway stood. Now, in an area where there were once 10 shops, the people say that there is a severe need for a new one.
[Eilidh Macleod – Reporter] There are eight villages between Tolsta Chaolais and Dalmore, with a population of about 500 people. Talks about opening a new shop began five years ago, but their protests against the closure of Carloway Primary School delayed the campaign.
[Calum MacArthur] It was through that we began to look at the school, when we were fighting for the school, to keep it open. It raised the issue that we needed something in the area.
[Eilidh Macleod – Reporter] The school closed but the building remains. The community council want to buy it and the shop’s management group said that this the preferred site for it. Therefore, each group is carrying out research into whether their aims can brought into effect. It is thought that additional facilities are needed though to compete with other shops, both to the north and in Stornoway.
[Calum MacArthur] Nobody will stop at the shop in Shawbost if they also need fuel. We must have everything. We would need to have papers, we would need petrol, so that’s the kind of idea we have. Now, we hope that the feasibility study will come back saying it will work so we will see what they say.
[Eilidh Macleod – Reporter] It’s not simply a new facility they wish to have here but a place that will be at the heart of the community, just as the school used to be.
[Calum MacArthur] I think having a shop at this moment would help bring people in. We then create jobs, so we would bringing employment into the area too.
[Eilidh Macleod – Reporter] The Carloway Shop Committee are receiving support from the Highlands and Islands Enterprise. Many small shops have opened in rural areas of Lewis in the past few years, which brings hope that this new scheme will be just as successful. Eilidh MacLeod, BBC An Là, Carloway.
Muinntir Chàrlabhagh ag iomairt airson bùth ùr
(The people of Carloway campaign for a new shop)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
A bheil na “sùmairean” (zoomers) craicte a tha a’ cur an aghaidh na Gàidhlig air na meadhanan sòisealta a’ cur ort?*
Tha agus ormsa!
Bha daoine gu leòr a’ càineadh na Gàidhlig air twitter is a’ cur an aghaidh soidhnichean rathaid is rèile dà-chànanach san dà sheachdain mu dheireadh.
(Na gabh dragh – bidh iomradh air trèanaichean fhathast – bi foighidneach!)
Sgrìobh Eòghan Stiùbhart pìos ann an Dàna bho chionn goirid a’ moladh gun tèid sinn uile an sàs ann an deasbadan twitter agus ann an àiteachan eile le daoine a tha a’ cur air adhart beachdan aineolach mun chànain. Gu dearbh bu chòir dhuinn cur an aghaidh fiosrachadh a tha ceàrr mun Ghàidhlig, ach chan urrainn dhuinn uile sin a dhèanamh.
Tha cuid againn nach fhaod beachdan poilitigeach a chur an cèill a chionn ‘s gu bheil sinn ag obair san t-Seirbheis Chatharra no mar seirbheisich phoblach no ann an naidheachdas mar eisimpleir. (Chan eil mi ag ràdh gu bheil Gàidhlig poilitigeach, ach mar as trice, tha na daoine a tha an aghaidh na Gàidhlig den bheachd gur e rud politigeach/pàrtaidh poilitigeach fhèin a th’ ann a bhith a’ cleachdadh na Gàidhlig ann an dòigh sam bith).
Chan eil e a’ còrdadh ris a h-uile duine a bhith a’ dol an sàs ann an argamaidean air Twitter nas motha, gu h-àraid nuair a tha thu a’ dèiligeadh ri daoine a tha gu math mì-chailear*.
Airson nan daoine nach eil airson pàirt a ghabhail anns an t-strì, tha dòigh eile ann.
Sin dìreach a bhith a’ cleachdadh na Gàidhlig air twitter. Tweetich sa Ghàidhlig, tweetich gu buidhnean poblach is prìobhaideach sa Ghàidhlig no gu dà-chànanach. Ma nì thu seo, chì an luchd-leantainn agad a’ Ghàidhlig agus, ma gheibh thu retweets, chì tòrr a bharrachd dhaoine na tweets agad.
Bidh mi daonnan a’ dèanamh rudan mar seo. Fhuair mi retweets Gàidhlig bho iomadh, iomadh buidheann thairis air na bliadhnaichean agus chunnaic na mìltean rud beag Gàidhlig mar thoradh air seo. Chan e rud mòr cudromach a tha seo ach nithear càrn mòr de chlachan beaga mar a chanas iad.
Fhuair mi RT air tweet Gàidhlig bho @bordersrailway mar phàirt den iomairt #mybordersrailway bho chionn goirid agus bho iomadh rathad-iarainn glèidhte bho Rathad-iarainn Shrath Spè air a’ Ghàidhealtachd gu Rathad-iarainn Epping is Ongar ann am mòr-sgìre Lunnainn.
Tha e a’ cur oirnn nuair a chuireas daoine às leth na Gàidhlig gur e cànan marbh a th’ innte ach air an làimh eile, chan fhaca is cha chuala tòrr de na daoine seo duine sam bith a’ cleachdadh na Gàidhlig riamh ann an suidheachadh àbhaisteach. Carson nach toir sinn an leisgeul sin air falbh bhuapa? Mar as motha a chì daoine a’ Ghàidhlig, ’s ann as fheàrr.
Agus ma chleachdas sinn an hashtag #Gaelic a bharrachd air #Gàidhlig (rud a tha mi a’ feuchainn ri dhèanamh sna làithean seo), tha e a’ ciallachadh gum faic luchd na Beurla a tha a’ dol an sàs ann an deasbadan mun chànan gu bheil a’ Ghàidhlig ga cleachdadh ann an tòrr mòr suidheachaidhean agus chan ann a-mhàin air soidhnichean rathaid no heileacoptairean!.
Nis – air cuspair rud beag eadar-dhealaichte, tha mi a’ smaoineachadh gu bheil mi air seòrsa patrain a mhothachadh a thaobh cuid de na daoine a tha an aghaidh na Gàidhlig ann an deasbadan mar seo. Dh’fhaodte gu bheil mi ceàrr agus bu thoil leam beachdan dhaoine a chluinntinn air seo.
Tha diofar adhbharan aig daoine airson cur an aghaidh na Gàidhlig. Chunnaic sinn tòrr dhaoine a tha an aghaidh na Gàidhlig air adhbharan co-cheangailte ri poilitigs bho chionn goirid mar eisimpleir. Chan eil mi a’ dol a bhruidhinn air sin idir.
‘S ann a tha mi a’ dol a bhruidhinn air cho coltach sa tha cuid de na rudan a chunnaic mi sna meadhanan sòisealta bho dhaoine a tha an aghaidh pròiseactan rèile agus pròiseactan àrainneachdeil agus na rudan a sgrìobhas an aghaidh na Gàidhlig – uaireannan na h-aon daoine.
Ann a bhith a’ leantainn deasbad rathad-iarainn nan Crìochan thar nam bliadhnaichean agus deasbadan a thaobh grunn ath-fhosglaidhean rèile eile, tha e follaiseach gu bheil cuid ann a tha fada fada an aghaidh pròiseactan rèile san bith agus nach eil adhbhar rational follaiseach aca airson seo. Chan eil mi a-mach air NIMBYS ach daoine a tha gu dubh an aghaidh sgeamaichean rèile is trama ann am prionnsabal. Bha tòrr de sin a’ dol anns na Crìochan agus a thaobh tramaichean Dhùn Èideann (fiù’s mus robh trioblaid is connspaid ann leis na cosgaisean!)
An aon rud le tuathanasan gaoithe. Chan eil mi a’ ciallachadh an dàrna cuid NIMBYS no daoine a tha a’ cur an aghaidh sgeama sònraichte air adhbharan àrainneachdail mar dìon nan eun ach air na daoine a tha fada fada an aghaidh leasachadh cumhachd na gaoithe no cumhachd nan tonn ann an dòigh sam bith.
Tha mi a’ smaoineachadh gu bheil cuid a’ faicinn gluasad cànain is an gluasad bho rèile gu rathad, no a bith a’ gluasad bho lo-tech gu hi-tech mar adhartas, is mar adhartas a tha nàdarra is ceart is do-sheachanta . Nuair a rinn mi eachdraidh san sgoil is san oilthigh, bha ainm aca air seo – the Whig view of history. Seo am mìneachadh air ann am Wiki:
Whig history (or Whig historiography) is the approach to historiography which presents the past as an inevitable progression towards ever greater liberty and enlightenment
Mar sin, nuair a tha daoine ag ràdh gur dòcha nach robh cuid de na h-atharrachaidhean sa chomann sòisealta an dàrna cuid math no do-sheachanta, fàsaidh daoine a tha a’ faicinn an t-saoghail mar seo gu math ainfhoiseil, gu h-àraid nuair a thathar a’ moladh regression – trèanaichean is tramaichean ’seann fhasanta’ an àite càraichean, a’ cleachdadh nas lugha de dhealain seach barrachd, no a’ cleachadh na Gàidhlig an àite na Beurla.
A bheil rudeigin agam an seo, no a bheil mi dìreach a’ smaoineachadh cus?
Alasdair
* Chan eil mi ag idir ag ràdh gu bheil a h-uile duine a tha an aghaidh na Gàidhlig craicte no mi-chàilear.


text:
- TIOTAL
- Clach Choinnich Odhair (A' Chananaich)
- EXTERNAL ID
- PC_DONALD_BRAHANSEER03
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- DEIT
- 2002
- LINN
- 2000an
- CRUTHADAIR
- Janine Donald
- NEACH-FIOSRACHAIDH
- Janine Donald
- AITHNEACHADH MAOINE
- 22330
- KEYWORDS
- fiosaichean
fàidhean
'S e duine on 17mh linn a bha ainmeil air a' Ghàidhealtachd a bh' ann an Coinneach Odhar, Coinneach MacCoinnich. 'S e fiosaiche a bh' ann a dh'innseadh dè thachradh san àm ri teachd le bhith a' cleachdadh clach le toll sa mheadhan. 'S iomadh tè de na fàisneachdan aige a thàinig gu buil.
Tha a' chlach-chuimhne seo faisg air an taigh-sholais air Rubha na Cananaich san Eilean Dubh. Tha i a' cur cuimhne air sgeulachd Fiosaiche Bhrathainn a chaidh a losgadh gu bàs, tha e air aithris, ann am baraille teàrr san ionad seo ann an 1660 le òrdugh o Bhan-iarla Shìphoirt. Tha e coltach nach do chòrd e idir rithe nuair a dh'innis Coinneach Odhar rithe mar nach biodh an duine aice dìleas dhi


text:
Riadh nan Rabaidean
Tha taigh-bìdhe ann an Eilean Chanaigh a' faighinn iomadh dòigh air biadh a dhèanamh de rud a th' air a dhol na phlàigh air an eilean.
Tha rabaidean a' tolladh air feadh an eilein, agus tha dragh ann gun adhbharaich iad crìonadh talmhainn.
Dh'èirich an àireamh de na beathaichean san eilean an dèidh iomairt a chuir às do radain ann an Canaigh, a bha nan cunnart do dh'eòin mhara.
Tha Urras Nàiseanta na h-Alba, leis a bheil an t-eilean, a' cur iomairt an gnìomh gus na tha de rabaidean ann an Canaigh a lùghdachadh gu mòr.
Anns an eadar-ama, tha na h-Eileanaich a' lorg dhòighean air buannachd eaconamach fhaighinn às an trioblaid.
"Tha e cudromach dhuinn stuth ionadail agus seasmhach a chleachdadh," thuirt Amanda NicPhaidein, manaidsear taigh-bìdhe an eilein an Gille Brìghde.
"'S e cothrom mìorbhailleach a th' ann airson rudan fheuchainn, 's fhuair sinn gur e rud a th' ann leis an gabh an t-uabhas rudan dèanamh.
"Tha pâté againn, tha pàidh rabaid againn, 's thòisich sinn cuideachd air burgairean a dhèanamh.
"Tha mi a' smaoineachadh gum feuch sinn chorizo rabaid an ath-bhliadhna," thuirt i.


text:
- TIOTAL
- Ealaghol, An t-Eilean Sgitheanach
- EXTERNAL ID
- HCD00311
- ÀITE
- Ealaghol
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12037
- KEYWORDS
- Ealaghol
Cuiltheann
ieileanan
beanntan
luchd-turais
mairt
crodh
'S e baile beag stèidhichte air iasgach is croitearachd air taobh siar An Eilein Sgitheanaich a th' ann an Ealaghol. Air cladach Loch Sgàbhaig, le seallaidhean iongantach den Chuiltheann, tha e air a bhith mòr-chòrdte le luchd-turais o chionn fhada, le cuairtean ann am bàtaichean gu Loch Coir' Uisge is na h-eileanan beaga, Canaigh, Rùm is Sòdhaigh. Tha Sgurr na Strì (497m) air an làimh dheis is Sgurr nan Eag (924m) air an làimh chlì, leis A' Chuiltheann air a chùlaibh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Road Leading to Achindarroch Farm, Glen Duror
- EXTERNAL ID
- GB1796_859_20_0634
- ÀITE
- Baile a' Chaolais
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Liosmòr 's An Apainn
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10547
- KEYWORDS
- bailtean
glinn
ainmean àite
cuaraidhean
Chaidh an dealbh seo a thogail faisg air Baile a' Chaolais. B' e Laroch a chleachd a bhith air Baile a' Chaolais agus tha e air taobh a deas Loch Lìobhainn agus an iar air Gleann Comhann. Bha sglèat ga cladhach faisg air on t-16mh linn. Tha tuineachaidhean Cheann a Tuath agus Deas Bhaile a' Chaolais air gach taobh de Chaolas Lìobhainn. Bha aiseag gan ceangal gu 1975 nuair a chaidh drochaid a thogail. Air taobh a deas a' Chaolais, tha carragh-cuimhne a' comharrachadh far an deach Seumas nan Gleann a chrochadh an dèidh murt Chailein Chaimbeil à Gleann Ùr ann an 1752 a chur às a leth.
Rugadh M.E.M. Donaldson ann an 1876 agus thàinig i dhan Ghàidhealtachd mu 1908. Rinn i mòran siubhail ann an ceann a tuath agus an iar na Gàidhealtachd, a' sgrìobhadh agus a' togail dhealbhan. B'e An Rudha Murchanach àite cho math 's a bha a' còrdadh rithe agus b' ann an sin a rinn i a dachaigh aig Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta is chleachdaidhean ann an ceann a tuath agus an iar na Gàidhealtachd. Tha 'Wanderings in the Western Highlands and Islands' agus 'Further Wanderings - Mainly in Argyll' air a dhà cho ainmeil dhiubh 's a th' ann agus na dealbhan aice fhèin anns na dhà dhiubh. Chaochail i ann an taigh-eiridinn ann an Dùn Èideann ann an 1958, agus chaidh a tìodhlacadh san Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- 3s Buidheann-chatha (Saighdearan Glèidte) Camshronaich na Banrigh, 1908
- EXTERNAL ID
- PAWA56
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1908
- LINN
- 1900an
- CRUTHADAIR
- David Whyte Studio
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 21531
- KEYWORDS
- Camshronaich na Banrigh
èideadh saighdearachd
èideadh
cogadh
feachdan
cath
gearastan
saighdearachd
Rathad Telfford
Anns an dealbh seo a chaidh a thogail ann an 1908 ann an Gearastan Rathad Thelford ann an Inbhir Nis, Prìomh Oifisean an 3mh Buidheann-chatha (Mailisidh) de na Camshronaich, chithear saighdearan is oifigearan is NCOs anns an Luchd-obrach Maireannach (Permanent Staff). Aitnichear na saighdearan proifeiseanta bho na h-itean anns na bonaidean aca. Chaidh Gearastan Rathad Thelford a thogail ann an 1856 nuair a chaidh Mailisidh Inbhir Nis ath-ainmeachadh mar an 76th Mailisidh (Coisridh Aotram na Gàidhealtachd). Às dèidh Ath-leasachaidhean an Airm ann an 1908, nuair a rinneadh 3s Buidheann-chatha (Saighdearan Glèidhte) nan Camshronach den Mhailisidh, chaidh a chur còmhla ri Armlann nan Camshronach. Chaidh Gearastan Rathad Thelford a reic an uair sin agus chaidh a chleachdadh mar taigh-fuinidh. Nuair a chaidh an làrach ath-leasachadh anns na 1980an, chaidh clach-ghlaisidh a' bhogha-inntrigidh a shàbhaladh agus a cur suas ann an Gearastan nan Camshronach. Ged a bha èideadh nan Camshronach aig a' bhuidheann-chatha bho 1881 a-mach, le fèileadh tartan Camshronach agus bonaid bhiorach, bhiodh spòran an t-seann 76mh Mailisidh (Coisridh Aotram na Gàidhealtachd) orra. Bha trì babagan dubha air aghaidh de dh'fhalt bàn airson NCO, agus trì babagan geala air aghaidh de dh'fhalt liath airson nan saighdearan cumanta.
(Chaidh am fiosrachadh seo a thoirt seachad le Taigh-tasgaidh Rèisimeideach nan Gàidheal, Dùn Deòrsa)
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Ceithir seallaidhean air Abhainn Spè aig Baile nan Granndach
- EXTERNAL ID
- PC_GM_POSTCARDS_117
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23369
- KEYWORDS
- feur
cocan feòir
cruachan feòir
adag
adagan
Cairt-phuist le ceithir seallaidhean air Abhainn Spè faisg air Baile nan Granndach.
'S e an dealbh gu h-àrd agus clì Seann Drochaid na Spè, na laighe 1.5km an ear-dheas air Baile nan Granndach. 'S ann à clach-ghràin a chaidh a dèanamh agus chaidh a togail ann an 1754 leis a' Mhàidsear Uilleam Caulfield, am fear a ghabh àite Seanalair Wade. Bha i air an rathad armailteach a' dol o Chùbar Aonghais gu ruige Dùn Deòrsa. Tha facail snaidhte air an drochaid a tha ag ràdh, "AD 1754. 5 companeis of the 33rd Regement Colonel Charles Hay. Ended"
Na laighe mu 32km an ear-dheas air Inbhir Nis, 's e Baile nan Granndach baile a chaidh a dheilbh, air a chur air bhonn ann an 1765 leis an uachdaran sgìreil, Sir Seumas Grannd
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
- TIOTAL
- Iasgach a' ghiomaich, Uibhist a Deas
- EXTERNAL ID
- QZP99_94052_04_10
- ÀITE
- Uibhist a Deas
- SGÌRE
- Uibhist a Deas
- SIORRACHD/PARRAIST
- INBHIR NIS: Uibhist a Deas
- CRUTHADAIR
- Margaret Fay Shaw (Mrs J L Campbell)
- NEACH-FIOSRACHAIDH
- Leabharlann na h-Alba, Leabharlann Mheadhan Dhùn Èideann
- AITHNEACHADH MAOINE
- 38632
- KEYWORDS
- giomaich
iasgach
cliabh
poit
gnìomhachas iasgaich
Tha giomaich air an glacadh ann an clèibh. Tha frèam a' chlèibh air a chòmhdach le lìon. Tha beul cumhang air, agus tha e furasta dhan ghiomach faighinn a-steach air ach tha e fada nas dorra faighinn a-mach. 'S e an t-adhbhar gu bheil giomaich a' coiseachd le na h-ìinean aca fosgailte nuair a tha iad a' faireachdainn gu bheil iad ann an cunnart, is mar seo tha iad ro fharsaing airson faighinn a-mach. Cha mhair giomaich ùr uabhasach fada an dèidh dhaibh bàsachadh, is mar sin tha iad air an cumail beò gus an tig an t-àm airson an còcaireachd.
'S e Mairead Fay Shaw, an sgrìobhadair beul-aithris ainmeil, a thog an dealbh seo ann an Uibhist a Deas. Tha I na pàirt den chruinneachadh mhòr aig an Dotair I F Grannd, a' sealltainn na Gaidhealtachd tràth san 20mh linn
Faodar an dealbh seo a cheannach. Airson tuilleadh fiosrachaidh mu cheannach is mu phrìsean cuir post-d gu:
Edinburgh Central Library


text:
Prìomhaire Chanada an aghaidh neo-eisimeileachd
Nochd Prìomhaire Chanada, Stephen Harper, a thaic do dh'Alba a bhith a' fuireach na pàirt den Rìoghachd Aonaichte.
Thuirt Mgr Harper nach deadh "ùidhean mòra eadar-nàiseanta" a chuideachadh le bhòt "Bu Chòir" air an 18mh den t-Sultain.
Tha luchd-iomairt airson neo-eisimeileachd ag ràdh gum biodh Alba neo-eisimeileach math dhan t-saoghal mhòr.
Bha Mgr Harper a' bruidhinn agus cola-deug air fhàgail chun na bhòta air an 18mh là den t-Sultain.
Tha an Roinn Chainèidianach Quebec, sa bheil mòr-chuid a tha a' bruidhinn na Fraingis, air bhòtadh dà thuras an aghaidh dreach neo-eisimeileachd, agus tha Mgr Harper, a tha na Thòraidheach, ag ràdh gu bheil e an dòchas gun dèan Alba an aon rud.
Bha e a' bruidhinn ann an Lunnainn air thoiseach air àrd-choinneimh NATo anns a' Chuimrigh. Thuirt e gun robh e taiceil ri "Rìoghachd Aonaichte làidir agus aonaichte", coltach ris na thuirt Ceann-suidhe nan Stàitean Aonaichte, Barak Obama, agus Prìomhaire Shìona, Li Keqiang.
Coltach ri ceannardan saoghail eile ge-tà, tha Mgr Harper a' gabhail ris gur ann an urra ri bhòtairean na h-Alba a tha an co-dhùnadh.
Ach, thuirt e nach cuidicheadh neo-eisimeileachd le feumalachdan dhaoine cumanta san RA, no "ùidhean nas motha gu h-eadar-nàiseanta".
Thuirt Riaghaltas na h-Alba gun cuireadh Alba neo-eisimeileach ri tèarainteachd eadar-nàiseanta mar bhall neo-niuclasach de NATO, agus gun cuireadh i barrachd airgid a dh'ionnsaigh cobhair a dhèanamh thall thairis.


text:
Hawk air a' Ghàidhealtachd a ruighinn
Ràinig an t-soitheach a bheir leatha an Transocean Winner à Leòdhas, Linne Chrombaigh.
Bha an soitheach-togail, Hawk, a' dèanamh air taobh sear Rois mus dèan i a slighe a Leòdhas airson an clàr-ola a thogail 's a thoirt dhan Tuirc.
Thàinig an Hawk tro Chaolas Shasainn air an deireadh-seachdain a' giùlain clàr-ola eile suas a' chosta an ear.
Tha dùil gum fàg i an luchd a th' aice aig Bàgh an Eige Diardaoin.
Thèid i an uair sin a Leòdhas far an tog i an Transocean Winner, a tha an-dràsta air acaire anns an Loch a Tuath.
Tha dùil rithe ann an sin toiseach na seachdain seo tighinn.
Thuirt eòlaichean gu bheil ceithir làithean de dheagh shìde a dhìth airson an ath-earrainn den iomairt.
Thèid tancaichean balaiste air bòrd an Hawk a lìonadh, a' cur meadhan an deic fon uisge.
Thèid an uair sin an clàr-ola a ghluasad os cionn an deic mus tèid na tancaichean balaiste fhalmhachadh a-rithist.
Èirichidh an Hawk an uair sin às an uisge leis an Transocean Winner air a muin, deiseil airson na slighe fada chun a' chinn-ùidhe san Tuirc far an tèid an clàr-ola a bhriseadh.


text:
Fýrinn agus fiosrachadh /ááááááááááááááááááááááááááááá Facts and information
Am Mionc Ameireaganach (Neovison vison)
'S e beathach fe˛il-itheach leth-uisgeach a th' anns a' mhionc Ameireaganach Neovison vison, a stŔidhich e fhŔin san fhiadh-bheatha ann am Breatainn an toiseach anns na 1950an. An dŔidh iomadh uair a bhith air teicheadh is air a leigeil ma sgaoil bho thuathanasan bŔin tha e a-nis air sgaoileadh tron chuid mh˛r den d¨thaich. Thug tuathanaich bŔin mionc dha na h-Eileanan Siar sna 50an agus 60an agus chaidh e a chlÓradh airson a' chiad uair ann an Le˛dhas ann an 1969. On uair sin tha iad air sgaoileadh gu deas, a' ruighinn Uibhist a Deas ann an 2001. Tha am beathach ionnsaigheach neo-dh¨thchasach seo na shealgair comasach agus tha am biadh eadar-dhealaichte a tha e ag ithe a' gabhail a-steach e˛in sa mh˛r chuid ach cuideachd mamailean beaga, iasg is cr¨bagan. Tha cuid de dh'e˛in gu s˛nraichte ann an cunnart bho chreachadh mionc oir bidh iad a' neadachadh air an talamh ann an colonaidhean m˛ra.
An dŔidh cliathadh as t-earrach bidh eadar trý is seachd iseanan aig na h-e˛in bhoireann san Ďgmhios. Tha na h-iseanan sin neo-eisimeileach agus t˛isichidh iad a' sgapadh bho meadhan an L¨nastail. Faodaidh mionc Ameireaganach a bhith be˛ suas gu c˛ig bliadhna ach bidh 50% den fheadhainn ˛ga a' bÓsachadh sa chiad bhliadhna. Gun teagamh sam bith tha mionc a' toirt fýor dhroch bhuaidh air bith-iomadachd dh¨thchasach nan Eilean Siar agus tha iad nan cunnart sh˛nraichte dha na h-Óireamhan de dh'e˛in neadachaidh aig a bheil cudromachd eadar-nÓiseanta. Tha iad a' sýor lorg biadh dhaibh fhŔin agus falbhaidh iad le uighean, iseanan is e˛in inbheil. Tha iad cuideachd a' toirt buaidh air tachartasan eaconamach leithid tuathanas-Ŕisg iteigeach, iasgaireachd aibhne, sealg sithne, tuathanas chearc agus, gu neo-dhýreach, air turasachd agus gnýomhachas a tha a' cur suas ri ú50 M gach bliadhna, (22%) gu eaconamaidh nan eilean.
GnŔithean fo chunnart
Tha an sgaoileadh mhionc o chionn ghoirid gu Uibhist a Tuath agus Beinn nam Fadhla a' cur bithealas leantainneach iomadh eun ann an cunnart, gu s˛nraichte aig na h-Aonadan Dýon S˛nraichte anns an Aird agus ann am Borgh ann am Beinn nam Fadhla, air M˛inteach Scabadhaigh ann an Uibhist a Tuath, air Machair agus Eileanan Uibhist a Tuath, air Machair Uibhist a Deas agus na lochan, agus bho Cille Pheadair gu Smeircleit ann an Uibhist a Deas. 'S iad na leanas na prýomh ghnŔithean a thathas den bheachd a th' ann an cunnart: steÓrnan, stŔarnag chumanta, steÓrnan beag, learga dhubh, learga chaol, traon,ágille-feadaig agus bothag.
á
á
Last updated on Thursday 20th March 2014 at 12:56 PM. Cliog an seo airson beachd a thoirt air an duilleag seo


text:
Luchd-smàlaidh a' strì ri teine
Tha luchd-smàlaidh a' feuchainn ri smachd fhaighinn air teine mòr air iomall Inbhir Nis.
Chaidh na seirbheisean èiginn a ghairm goirid ro 3.00f Dihaoine, an dèidh mar a thòisich teine aig Coille Bogbain, ann an sgìre Mhuilinn an Leigheis.
Tha ceithir einseanan-smàlaidh agus mu 20 luchd-smalaidh a' feuchainn ri smachd fhaighinn air an teine agus dragh ann gum faodadh dachaighean a tha faisg air làimh a bhith ann an cunnart.
Tha na Poilis ag iarraidh air daoine fuireach air falbh bhon sgìre aig an àm seo.
Chaidh iarraidh cuideach air luchd-còmhnaidh Mhuilinn an Leigheis fuireach am broinn an taighe air sgàth 's an uiread de cheò a tha a' tighinn bhon teine.


text:
Comhairlichean a' gearain mu dhìth fiosrachaidh
Tha comhairlichean ann an Uibhist a Deas 's Barraigh a' gearain mu cho beag fiosrachaidh 's a tha oifigich a' cumail riutha nuair a tha co-dhùnaidhean cudromach aca ri dhèanamh mu sgoiltean.
Thàinig seo am follais an dèidh mar a chaidh cead a dhiùltadh do phàrantan an cuid cloinne a chur gu Bun-sgoil Eòlaigearraidh ann am Barraigh.
Thuit an àireamh sgoilearan ann an Eòlaigearraidh bho 23 gu 19 - agus aig a' cheart àm thàinig e am bàrr gun robh dùil aig tè de na tidsearan ri leanabh.
Dh'iarr teaghlach eile a' chlann aca a chur a dh'Eòlaigearraidh, ach chaidh sin a dhiùltadh dhaibh.
Tha fear de chomhairlichean Uibhist a Deas 's Bharraigh, Raghnall MacFhionghain, ag ràdh nach cuala iad-san mun t-suidheachadh gus an do rinn an teaghlach tagradh an aghaidh a' cho-dhùnaidh sin.
"Cùmhnadh airgid"
Tha Mgr MacFhionghain a' dèanamh dheth gur e gun robh tidsear nas lugha gu bhith anns an sgoil a dh'fhàg gun deach an t-iarrtas seo a dhiùltadh, agus gun cosgadh e barrachd dhan Chomhairle cuideigin a chur na h-àite.
Tha esan ag ràdh nach bu chòir dhan sin a bhith.
"Bha còir aig tidsear eile a bhith air a chur dhan sgoil an àite na tè a tha a' dol dheth," thuirt e.
Thuirt e cuideachd gur ann a dhèanadh e ciall barrachd chloinne a chur a dh'Eòlaigearraidh seach gu bheil uiread a-nis a' dol gu sgoil Bhàgh a' Chaisteil.
Thuirt neach-labhairt bho Chomhairle nan Eilean Siar nach b' urrainn dhaibh beachd a thoirt air cùisean fa-leth.
Thuirt e gun robh fios aca nach robh buill toilichte agus gun robh iad air sgrìobhadh chun an àrd-oifigeir 's gum faigheadh iad freagairt rè ùine.
Thuirt e anns an fharsaingeachd gu bheil oifigich a' dèanamh an dìcheill fiosrachadh ceart a chumail ris na buill agus ma tha buill a' faireachdainn nach eil iad a' dèanamh sin, gum bu chòir dhaibh eisimpleirean a thoirt seachad gus an tèid an rannsachadh.


text:
£1m a bharrachd dha MG ALBA
Gheibh a' chompanaidh chraolaidh MG ALBA £1m a bharrachd bho Riaghaltas na Rìoghachd Aonaichte thairis air an dà bhliadhna ri thighinn.
Thàinig an naidheachd agus Àrd-Rùnaire an Ionmhais, Danny Alexander, a' tadhal air Leòdhas Dimàirt.
'S e dùblachadh a tha seo air an t-airgead a tha an Riaghaltas a' toirt seachad, 's iad air £1m a ghealltainn an-uiridh do chraoladh Gàidhlig eadar 2014 is 2016.
"'S e pàirt cudromach de dhualchas na dùthcha seo a th' ann an Gàidhlig, 's tha e iomchaidh gum bu chòir do Riaghaltas Westminster taic a thoirt seachad," a rèir Mhgr Alexander.
"A' chuid as fheàrr"
"Tha seo a' sealltainn mar a tha a' chuid as fheàrr de gach saoghal aig Alba, mar a tha gualainn fharsaing Bhreatainn a' dol còmhla ri fèin-riaghladh do dh'Alba gus an gabh airgead poblach a chosg far a bheil feum air," tha e ag ràdh.
Rinn Àrd-Stiùiriche MG ALBA, Dòmhnall Caimbeul, toileachas ris an taic-airgid.
"Tha MG ALBA air a mhaoineachadh le Riaghaltas na h-Alba an-dràsta, ach tha craoladh air a riaghladh le Riaghaltas Lunnainn, agus tha MG ALBA gu h-àraidh air a riaghladh le Ofcom anns an Rìoghachd Aonaichte.
"Tha BBC ALBA cuideachd a' coileanadh dleastanas no uallach a tha a' tuiteam air an Rìoghachd Aonaichte fon chàirt Eòrpaich airson nam mion-chànain - leis an sin, tha ceangal aig Riaghaltas Lunnainn agus tha dleastanas orra airson nan craoladairean mion-chànan.
"Ann an dòigh bha BBC ALBA air àite a chosnadh ann an saoghal nan craoladairean agus bha daoine ag aithneachadh gun robh an seanal a' dèanamh fìor dheagh obair, ach cha robh an t-airgead air a bhith a' gluasad bho thòisich an seanal is bha sin a' tòiseachadh ri cuideam mòr a chur air gnothaichean.
"A bharrachd air an sin, bha sinn a' faicinn gun robh tuill mhòra sa chlàr againn, gu h-àraidh airson luchd-amhairc na Gàidhlig - mar dràma, mar eisimpleir.
Uallach
"Chuir sinn na h-argamaidean sin air adhart, ag ràdh gun robh an seanail airidh air am barrachd taic, agus gun robh uallach air an Riaghaltas a bhith gar cuideachadh," thuirt e.
Thuirt Mgr Caimbeul gur ann dha daoine eile a tha e measadh dè an gnothach a th' aig an naidheachd ris an referendum air neo-eisimileachd na h-Alba.
"Mar a tha sinne ga fhaicinn, tha e a' sealltainn gu bheil aonta ann gu poileataigeach, ge bith dè an dath a th' ort gu poileataigeach, no càite bheil thu san Rìoghachd Aonaichte, chan eil duine den luchd-poileataigs ann am pàrtaidh sam bith, no ann an Lunnainn is Dùn Èideann, ach a' toirt taic dhan t-seanal agus do chraoladh Gàidhlig," thuirt e.
Dh'innis e gun toir an t-airgead cothrom dhan t-seanal barrachd a dhèanamh a thaobh dràma, agus cuideachd a thaobh phrògraman dhan òigridh.


text:
Corp ga thoirt à Uisge Èireann
Chaidh corp fireannaich a lorg ann an Uisge Fionn Èireann ann am Moireibh.
Dhearbh na Poilis gun deach corp an duine, a bha sna 50an aige 's a bh' air a bhith ann an caidheag, a thoirt às an abhainn mu 09:00m Diardaoin.
Chaidh e ann an duilgheadas mu 10 mìle deas air Farrais, aig Creag an Ailbhein, feasgar Diciadain.
Chuir na Maoir-Chladaich iomairt theasairginn air dòigh, ach thàinig orra stad ri linn droch aimsire.
Chaidh innse da theaghlach.
Thèid aithisg gu Neach-Casaid a' Chrùin.


text:
Ianus .i. Ian rig na n-Eperda, ise ced rig ro gab Romanchu, agus is uad ainmniger mi Enair. Sadurnd iardain. Ioib iardain. Dardan mac Ioib iardain. Piccus mac Ioib iardain. Funus mac Piccus xx. bliadhan. Ladin a mac .l. bliadhan. Aenias a. iii. Ascan a. xxxiiii. Siluius xii. cona ro
p.40marb a mac, n. Britus, amail ro raidseamar. Siluius ainim gach rig o soin ille, co toracht Romal mac sidein Rea Siluiae ingeine Numitair, mic Proic Siluii, mic Auentine Siluii, mic Araimulisi Siluii, mic Agraippae Siluii, mic Tiberne Siluii mic Albani Siluii, mic Ascain Siluii, mic Postaime Siluii; brathair side & Britis da mac Siluii mic Ascain mic Aeniasa iat.
Postomus a rigi Roman xxxix. Britas a rigi indsi Breatan xxx. bliadain. Postomios a brathair a rigi Roman ut diximus. Heile sagart ba flaith mac n-Israthel, & is na comair rugad ind airc is in daire, & tugad fo cedoir.
O gabail Britais go gabail Cruithneach a n-Indsib Orcc d. cccc. bliadhan; & ro gabsatar in trian tuaiscgeartach
p.42indsi Breatan ar egin o Breatnaib, & aittreabait ann cos andiu.
Gaedil iardain ro gabsat in rand cetna na Cruithneach, & do ronsat aentaig re Cruithnib a n-agaid Breatan.
Saxain ro gabsat iardain inis Breatan a n-aimsir Marciain in rig. Gortigearnn dna ba rig Breatan ann .i. lucht tri long tangatar as in Gearmain im da brathair .i. Ors & Aigeast go ro dicuirseat Breatnu in imlib na h-indsi.


text:
Cha chaill Muile poilis
Chuir Poilis Srath Chluaidh às de phlanaichean airson an àireamh de phoilis a th' ann am Muile a ghearradh, às dèidh de ghearanan nochdadh bhon mhòr-shluagh.
Tha an fheachd an-dràsta a' coimhead ris an cuid obrach ann an sgìre an Òbain, Latharna 's nan Eilean, agus chaidh innse dha poilis Mhuile an t-seachdain a chaidh gun robh iad a' beachdachadh air gearraidhean an sin.
Chaidh moladh an constabal a tha an Creag an Iubhair a ghluasad dhan Òban.
Cuideachd, bhiodh am plana a' ciallachadh gum biodh sergeant a th' ann an Tobar Mhoire anns an Òban airson an dàrna cuid dhan ùine.
Thuirt am Ball Pàrlamaid Albannach, Mìcheal Russell, gun dh'innis Poilis Srath Chluaidh dha gun leig iad às na planaichean.
Bha Mgr Russell ag ràdh gur e faochadh a tha sin.


text:
Às dèidh na Nollaig, bha mi gu math feumach air turas rèile fada eile! Cha deach cùisean cho math am-bliadhna oir cha robh duine sam bith anns an teaghlach a’ cumail gu math agus droch chnatan air cha mhòr a h-uile duine. Nas miosa, ghlac Linda, girlfriend mo bhràthair-chèile pneumonia!
Cha robh mi fhèin a’ faireachdainn cho math nas motha – bris mi fiacail agus tha infection cluaise orm a tha gam fhàgail cho bodhar ris an talamh air aon taobh. Bha mi air an uiread de philleachain (laghail!) a ghabhail cuideachd is gu bheil mi air a bhith caran high fad seachdain!
Mar sin, bha e gu math soilleir Oidhche Haoine gum biodh Ciorstag, air a bheil droch chratan agus Jenny, a tha trom agus gu math sgìth, a’ cur seachad an ath latha eadar an leabaidh agus an TBh mas as còir.
Smaoinich mi rium fhèin, “ma tha mi gu bhith tinn is a’ gabhail fois fad an latha, bhiodh e na b’fheàrr a dhèanamh air trèana chofhurtail seach san leabaidh còmhla ri mo bhean is mo nighean (agus leis a’ chat cuideachd, tha fios) oir cha bhiodh rùm gu leòr ann dhomh co-dhiù!”
A bharrachd air seo, chan fhacas a’ ghrian ann an Glaschu fad seachdainean a-nis agus tha a h-uile rud cho liath ri liath ri liath sa bhaile agus bha mi dìreach airson teicheadh fad latha!
Mar sin, thug mi sùil air làrach-lìn East Coast feuch an robh tiocaidean saora rim faighinn dhan Chaisteal Nuadh an ath latha. Bha tiocaidean saora ann ceart gu leòr agus an ath latha, dhuisg mi aig 6m airson trèana 6.50 bho Ghlaschu Mheadhain a ghlacadh.
Carson an Caisteal Nuadh? Fhuair mi an leabhar Who am I le Pete Townshend aig a’ Who airson na Nollaig bho Jenny agus thug sinn orm beachdachadh air turas dhan Chaisteal Nuadh oir chaidh sinn a dh’fhaicinn a’ Who an-sin air ais ann an 2007 agus chuir sinn seachad latha no dhà sa bhaile. Chòrd an consart rium glan ach gu mì-fhortanach, cha robh Jenny den aon bheachd agus thuirt i rium às dèidh làimh gur e fear de na rudan as boring a chunnaic i riamh na beatha a bh’ ann!
A bharrachd air a’ cheangal nam inntinn eadar an leabhar agus am baile, bha mi airson an Tyne and Wear Metro air fad a dhèanamh ann an aon latha. ‘S e meatro mòr sgoinneil a tha seo le 60 stèiseanan a tha ceangal nam prìomh sgìrean is bailtean ann an ear-thuath Sasainn còmhla: an Caisteal Nuadh, Gateshead, Sunderland agus Port Adhair a’ Chaisteil Nuaidh am measg eile. Chaidh fhosgladh aig tòiseach nan 1980an le leudachaidhean mòra ann an 1991 agus 2002.
Ri leantainn…
Alasdair
An turas air fad: GLC-NCC, Metro: Newcastle Central-St James (taobh a’ chosta), St James-Monument, Monument-South Shields, South Shields-North Shields (air an aiseig), North Shields-Wallsend, Wallsend-Monument, Monument-South Hylton, South Hylton-Airport, Airport-Newcastle Central, NCC-EDB, EDB-GLC, GLC-DUM.
Mìltean rèile: 439.
Air m’ iPod: The Who: The Who Sell Out (1967) 6/10, Tommy (1969) 6/10, Live at Leeds(1970) 10/10. Sherlock Holmes – A Study in Scarlet (Leabhar claisneachd), 10/10.


text:
Gàidhlig ann an Inbhir Theòrsa na grèine! #gaidhlig #gaelic #gallaibh
‘S e turas sgoinneil ach turas gu math fada a bh’ ann – Glaschu gu Gallaibh agus air ais ann an aon latha! A’ tòiseachadh ann an Glaschu aig 07:06 air 24 Màrt 2012, chaidh mi gu Inbhir Nis gus an 10:38 gu Inbhir Theòrsa/Inbhir Ùige a ghlacadh. Ceann-rèile Georgemas, Gallaibh Trèana: ...
Air fhoillseachadh le: Trèanaichean, tramaichean is tràilidhean - DiarDaoin, 29 dhen Mhàrt, 2012
- Seann-naidheachdan
- Cuir bhòt! Trèana-caidil gu Gallaibh? #Gàidhlig #Gallaibh
Là na Gàidhlig sona a h-uile duine! Bha mi a’ coimhead air a’ Chaledonian Sleeper an seo bho chionn goirid. ‘S e seo an trèana-caidil no sleeper eadar Alba is Lunnainn. ...Trèanaichean, tramaichean is tràilidhean - DiarDaoin, 21 dhen Ghiblean, 2016
- Cuir bhòt! Air ais ann an Gallaibh na Gàidhlig #gaidhlig #gaelic
Chòrd an turas agam gu Gallaibh an-uiridh rium cho mòr is gu bheil mi a’ dol ann a-rithist aig deireadh na seachdain. Tha mi gu bhith a’ dol air turas latha gu Inbhir ...Trèanaichean, tramaichean is tràilidhean - DiarDaoin, 29 dhen Mhàrt, 2012
- Cuir bhòt! Taigh Iain Ghròt air na Gàidheil! Turas rèile gu Gallaibh na Gàidhlig
Dh’fhaodte gur e seo am post mu dheireadh agam oir tha mi a’ dol a Ghallaibh air an trèana a-màireach agus deagh sheansa gun tèid mo lyncheadh airson a bhith nam Ghàidheal ...Trèanaichean, tramaichean is tràilidhean - DihAoine, 17 dhen Ògmhios, 2011
- Cuir bhòt! Turas rèile gu Inbhir Ùige is Inbhir Theòrsa
Ged a tha comhairlichean Ghallaibh air a bhith a’ sìor ghearain mu shoidhnichean Gàidhlig bho chionn goirid, a rèir coltais chan eil iad air mothachadh gu bheil soidhichean ...Trèanaichean, tramaichean is tràilidhean - DiSathairne, 26 dhen Mhàrt, 2011


text:
Tha còmhraidhean gan cumail fhathast aig na Dùthchannan Aonaichte gus toirt air Siria na h-armachdan ceimigeach aice a thoirt thairis.
Am measg an luchd-teagaisg a chaidh fhastadh le Comhairle nan Eilean Siar am-bliadhna, chan eil ach aon le Gàidhlig. ’S fheudar nach cuala iad gu bheil foghlam Gàidhlig a’ fàs.
• BIDH nobhail ùr, An Nighean air an Aiseag le Aonghas Pàdraig Caimbeul, air fhoillseachadh nas fhaide dhen mhìos seo ann an dà chruth, Gàidhlig agus Beurla.
• Thuirt Riaghaltas Westminster gum bi am Mèile Rìoghail air a reic an ceann beagan sheachdainean. Tha móran ag ràdh gun téid prìsean suas, gum bi dreuchdan air an call, ’s gun téid seirbheisean ann an sgìrean dùthchail nas miosa.
• Chosg Mark Stiùbhart, 44, á Fìobh, mu £20,000 a’ dìon an taigh aige sa Cheannmhor bho Chomhairle Pheairt ’s Cheann Rois. Bha am mullach 5 òirlich na b’ àirde na bha iad ag iarraidh.
• Thuirt am BPE Seòras Lyon gum bu chòir dhan Riaghaltas airgead na Gàidhlig a thoirt a-mhàin do sgìrean far a bheil dualchas Gàidhlig ann. Cha tuirt e có na sgìrean a bha ’na inntinn.
• Bhuannaich Dùn Éideann an cùmhnant air son Ionad Nàiseanta Dèanadas Spòrs fhaighinn. Théid fhosgladh aig Riccarton Campus, Oilthigh Heriot Watt, ann an 2016.


text:
Rèile gu bhith dùinte son ùine
Thuirt Network Rail nach fosgail loidhne rèile taobh siar na Gàidhealtachd dhan ath-sheachdain.
Tha obair a' leantainn son sprùilleach a thoirt far na loidhne as-dèidh tubaist faisg air Stèisean an Tulaich Diciadaoin.
Cha deach duine a ghoirteachadh san tubaist.
Thuirt Network Rail gu bheil an làrach faisg air an Tulaich cho iomallach 's gu bheil e a' fàgail chùisean dhaibh.
Bidh busaichean a' ruith eadar A' Chrìon Làraich agus an Gearasdan fhads a tha an obair a' dol air adhart.


text:
Dàil air Bun-Sgoil Ghàidhlig a' Ghearasdain
Chuir comhairlichean Gàidhealach dàil air a bhith a' dèanamh co-dhùnaidh mu càite am bu chòir do Bhun-Sgoil Ghàidhlig a' Ghearasdain a bhith air a togail.
Bha oifigearan ag iarraidh a stèidheachadh air Rathad Àird Dhobhair sa Chaol.
Ach ann am bhòt gu math faisg roghnaich Comataidh Sheirbheisean Inbheach agus Cloinne dàil a chur air a' chùis gus an tèid tuilleadh sgrùdaidh a dhèanamh air làrach a' Bhlàir Mhòir.
Tha barrachd phàrantan airson gun tèid an sgoil a stèidheachadh ann an sin, ach chan eil an talamh ann an sin cho freagarrach son obair togail.


text:
Buaireadh mu sheirbheisean adhair
Chaidh teas às ùr anns an deasbad mu sheirbheisean adhair a ghearr Comhairle nan Eilean Siar (CNES).
Cho-dhùin a' chomhairle sa Ghearran an t-seirbheis eadar Beinn nam Faoghla is Steòrnabhagh a ghearradh bho chòig là gu trì agus chaidh an t-seirbheis eadar Beinn nam Faoghla is Barraigh a ghearradh builleach glan.
Thàinig air a' chomhairle gearraidhean de cha mhòr £5m a dhèanamh mar phàirt den bhuidseat aca 'son 2013/14.
A-nise tha Buidheann Malairt Innse Gall air a dhol an sàs is iad air iarraidh air CNES an dìcheall a dhèanamh gus seirbheis adhair còig là a stèidheachadh às ùr eadar Beinn nam Faoghla is Steòrnabhagh.
Draghan
Chuir riochdairean bhon bhuidhinn an draghan an cèill ann an coinneamh ri Ceannard na Comhairle, Aonghas Caimbeul.
"Mhìnich sinn dhan Chomhairliche Caimbeul gu bheil feum sòisealta agus eaconomach 'son seirbheis còig là", thuirt Co-òrdanaiche na buidhne malairte, Gail Robasdan.
"Dh'iarr sinn air a' chomhairle obrachadh còmhla ri buidhnean poblach eile gus fuasgladh a lorg dhan t-suidheachadh seo - chan eil e math gu leòr.
"Aig àm nuair a tha an eaconamaidh mì-chinnteach 's e lùghdachadh ann an seirbheisean còmhdhail an rud mu dheireadh a tha a dhìth oirrn", thuirt i.
Slaic
Thug a' bhuidheann cuideachd slaic air comhairlichean an SNP aig a' chomhairle is iad a' fàgail orra nach do rinn iad an dleasdanas gus na seirbheisean adhair a ghlèidheadh.
Thuirt a' bhuidheann mhalairt gun deach innse dhaibh aig a' choinneimh ri Aonghas Caimbeul, nach deach na comhairlichean nàiseantach an sàs ann an siostam a chleachd CNES gus measadh a dhèanamh air càite am bu chòir gearraidhean a bhith.
'S e bristeadh dùil mòr a th' ann dhuinn cluintinn gum biodh na seirbheisean seo air an glèidheadh nam biodh buill an SNP air pàirt a ghabhail san t-siostam mheasaidh aig a' chomhairle", thuirt fear eile de bhuill Buidheann Malairt Innse Gall, Tormod MacAsgaill.
"Cha do rinn iad an dleasdanas agus tha sinn ag iarraidh orra obrachadh ris a h-uile duine gus na ceanglaichean adhair againn a thilleadh", thuirt e.
Às àicheadh
Chaidh ceannard buidheann an SNP, Dòmhnall Manford, às àicheadh gun gur e na comhairlichean nàiseantach idir a bu choireach 'son mar a chaidh na seirbheisean a chall.
"Chan eil mi a' tuigsinn dè tha iad a' ciallachadh", thuirt e.
"Tha iad ag ràdh gun deach seo innse dhaibh agus 's e cùis mòr draghail a tha sin oir chan eil e fìor.
"Bha sinn ann. 'S ann a chuir sinn a-staigh buidseat eadar-dhealaichte nach robh iad deònach a ghabhail.
"Tha mi a' smaointinn gu bheil e gu math follaiseach nach urrainn do dhuine a dhol às àicheadh ann an dubh agus geal air an 14mh den Ghearran gun do bhòt mise agus an còrr againn (air buidheann an SNP) airson na seirbheisean a ruith, agus chomharraich sinn càite am faigheamaid an t-airgead air a shon.
"Ma tha Aonghas Caimbeul - mar a tha mise - 'son na seirbheisean a shàbhaladh, carson nach tachair sin agus nach dèan sinn e ma thà?", thuirt e.
Barraigh
Nochd draghan ùra cuideachd mun cho-dhùnadh gus an t-seirbheis eadar Barraigh is Beinn nam Faoghla a ghearradh.
Tha dragh air euslaintich agus luchd-obrach slàinte ann am Barraigh gu bheil na gearraidhean a' ciallachadh nach fhaigh fuil chun an eilein luath gu leòr airson a bhith èifeachdach.
Thuirt BP nan Eilean Siar, Aonghas Brianan MacNìll, gun do chuir euslainteach aillse ann am Barraigh fios air is iomagain oirre mun t-suidheachadh.
"Tha fios agam nach robh a' chomhairle airson is gun tachradh seo agus gu dearbh nach do bheachdaich iad fiùs air.
"Sin an suidheachadh a th' againn - chaidh an co-dhùnadh seo a dhèanamh ann an cabhag", thuirt e.
Seirbheis
Dh'iarr Mgr MacNìll gun tèid seirbheis adhair còig là a stèidheachadh a-rithist eadar Beinn nam Faoghla is Steòrnabhagh le dà sheirbheis san là.
Dh'iarr e cuideachd an ceangal eadar Barraigh is Beinn nam Faoghla a stèidheachadh às ùr.
San eadar-ama gheall e coimhead ri seirbheis fala a chur air dòigh eadar Barraigh is Glaschu.
Dh'aidich Bòrd Slàinte nan Eilean Siar nach bi an t-seirbheis giùlan fala cho sgiobalta 'sa b' àbhaist, ach thuirt iad nach toir sin buaidh air an fhuil fhèin agus gu bheil cùisean sàbhailte gu lèor.


text:
- TIOTAL
- Agallamh le Peigi Spence mu ionnsaighean air a' Ghearastan
- EXTERNAL ID
- WD_HF06_TRACK03_SPENCE
- ÀITE
- An Gearasdan
- SIORRACHD/PARRAIST
- INBHIR NIS: Cill Mhàillidh
- DEIT
- 2005
- LINN
- 2000an
- CRUTHADAIR
- Peggy Spence
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3229
- KEYWORDS
- An Dara Cogadh
An Dàrna Cogadh
ionnsaighean adhair
ionnsaigh adhair
bomadh
claistinneach
Tha cuimhn' aig Peigi Spence gu robh droch ghreiseagan ann don Ghearastan san Dàrna Cogadh.
O tha cuimhn' agam air aon là nuair a bha mi 'g obair agus bha agam ri dhol dhan Ghearastan - bha mi ann bhon bha mi 'g obair air na busaichean agus bha plèanaichean Gearmailteach a' dol thairis air a' Ghearastan gu cunbhalach bhon bha bun-ionad an Nèibhidh ann. Agus bha sinne - aig an àm ud bha stèisean nam busaichean shìos far an robh an seann stèisean-rèile - agus bha sinn uile nar seasamh an sin agus thàinig am plèana seachad. Agus cealadeug roimhe sin bha plèana Gearmailteach ann a chaidh suas an t-Sràid Àrd a' bualadh le pheilearan ach gu fortanach cha d' fhuair e duine ach bhris e an t-uabhas de dh'uinneagan nam bùthan. Ach thàinig am fear seo thairis agus bha e ag itealaich gu math ìseal - 'eil fhios agad far a bheil Taigh-bìdh an 'Crannoch' an-diugh? Uill, sgèith e thairis air sin a chionns gur e bùth-obrach an nèibhidh a bh' ann agus sgèith e tarsainn agus bha e a' crathadh a sgarfa ruinn timcheall ann an cearcall, dìreach gus fios a leigeil thugainn nach robh e 'dol a dhèanamh cron oirnn agus chum e air suas tron Gleann Mhòr.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Cheann Loch Lìobhann.


text:
Chì thu mòran rudan mun cuairt, but sometimes you want a change which in few cases cannot happen even if you fancy them most. A dh'fhaodadh a bhith seallaidhean de ghorm mara a dh'fhaodadh sibh a ghlacadh còmhla ri eunlaith na faoileagan a 'sgiathalaich os cionn a ceann a deas. Uill, Tha mi creidsinn cha bhiodh tu ag ionndrainn an cothrom sin a thoirt farsaing urchair fhad 'sa bha na faoileagan a tha anns an adhair. Ach, mura dèan thu lorg orra no rud sam bith timcheall a 'dèanamh dealbh foirfe, this PicsArt Photo Studio application is best for fulfilling the idea of your creativity that not only focuses on the object but its surrounding as well for a better picture display. PicsArt Photo Studio Crack has an attractive interface with over hundreds of tools to use to make your photo much exquisite. Tha ea 'toirt droch bhuaidh agad as brosnachaile an ìomhaigh a dhèanamh a' coimhead fìor.
PicsArt Tha duilleag-dachaigh le feartan mar PicsArt fhèin a 'chamara a' glacadh an dealbh agad agus aig an aon àm a 'toirt droch bhuaidh agad photo aig sam bith sa bhad le a leth èifeachdach dealbh suite, gabhail a-steach ealain agus bruisean fillidhean. 'S urrainn dhut a chruthachadh collages diofar ìomhaighean de leatsa no do ghràdhaich aon a thoirt dhaibh air leth sònraichte latha. Tha an Dealbh roghainn a leigeas sibh a 'gabhail na dealbhan bho do gailearaidh no Facebook no sam bith lìonra sòisealta airson deasachadh, agus faodaidh tu cuideachd a 'tarraing rud sam bith air an glacadh no an dealbh mar ma tha thu ag iarraidh a sgrìobhadh an teacsa airson do Mom no athair, no aon sam bith a ghràdhaich urrainn dhut sin a dhèanamh bho tarraing roghainn.
feartan
- PicsArt 'S e inneal feumail airson a' deasachadh na dealbhan agad a thoirt seachad aibheiseach ciudha deasachadh innealan mar cloning, sìol, Dealbh coimeasgachaidh agus eile a shaidhbhreachadh ionnstramaidean mar photo criathragan, beò 'chamara, custom bhruis criathragan, mhasgaichean, cumadh mhasgaichean, inneal teacsa agus tuilleadh.
- Tha an deasachadh PicsArt a-mhàin Chan eil ghabhail gus an t-saoghail cruthachalachd ach cuideachd a 'toirt gu àite far a bheil daoine a' cur luach obair agad agus Adore e mar sin gu bheil thu a 'tòiseachadh a' leantainn mar dhreuchd chan ann dìreach mar neo-dhreuchdail. On My Lìonra duilleag, daoine air feadh an t-saoghail aca as ùire-obrachadh agus a 'bruidhinn mu dheidhinn agus a' toirt seachad molaidhean agus beachdan iarraidh. Tha an saoghal an ealain a tha a h-uile mun cuairt ort.
- An dèidh a tha thu a 'dèanamh leis a h-uile dealbh-obrach agus, this PicsArt app helps you share your work not only on PicsArt Photo Studio Crack but other social networks like Facebook, Twitter, agus Instagram dìreach bhon iarrtas.
- Faodaidh tu cuideachd a chur various photos còmhla ri, agus a dhèanamh ann an collage griodaichean no cruth sam bith le diofar frèamaichean a PicsArt a 'toirt.
- Tha farsaing gailearaidh far am faigh thu an Mhol beachdan nan daoine leis na diofar genres airson co-deasachaidh, agus faodaidh tu cuideachd a 'coimhead air obair cuid de luchd-ealain proifeiseanta.
- Faodaidh sibh barrachd 1,000 Saor an-asgaidh cuspaireil Saidheans ìomhaighean, frèamaichean, criathragan agus fhrèaman collage a dhèanamh dealbh agad Sùil dealasach agus tarraingeach.
How to Install PicsArt Photo Studio Crack?
- Luchdaich a-nuas an Apk.
- Rach airson na leanas modh air Android inneal agad a 'dol gu; Roghainnean > tèarainteachd > Leig unknown stòran.
- Lorg an luchdachadh a-nuas APK air ur fòn làimhe is stàlaich e.
- All Done,


text:
- TIOTAL
- Sgoil na h-Abaid, Cille Chuimein
- EXTERNAL ID
- QZP40_CARD_6062
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37707
- KEYWORDS
- foghlam
sgoil
sgoiltean
foghlam cràbhach
sgoiltean creideimh
Caitligeachd
Caitligeachd na Ròimhe
Sa chairt-phuist seo chithear Sgoil na h-Abaid agus bloc na sgoile ann an Cille Chuimein. Far a bheil an abaid an-diugh, bha gearastan an airm ann roimhe a chaidh a thogail leis an t-Seanalair Wade an dèidh ar-a-mach nan Seumasach ann an 1715. Chaidh an gearastan ainmeachadh 'Fort Augustus' air a' Phrionnsa Uilleam Augustus, Diùc Chumberland.
Ann an 1876 chaidh pìosan de thogalach a' ghearastain a chleachdadh ann an togail na h-abaid agus na sgoile aig Òrdugh nam Benedioctanaich. Bha manaich fhathast a' fuireach ann gu 1998


text:
Na Caimbeulaich - Fonn (leabhar)
Thathas air a bhith an dùil ris an leabhar seo fad greis mhath, co-dhiù on a chaidh an CD leis an aon ainm a sgaoileadh ann an 2012. ‘S e leabhar mòr tomadach a th’ ann a’ cur an cèill sgeul aon teaghlaich, Na Caimbeulaich às a’ Ghrìob, agus iad air còig bliadhnaichean a chur seachad ri rannsachadh is deasachadh airson an leabhair. Tha e làn de sgeulachdan, cuimhneachan, abairtean is ceòl le cruinneachadh farsaing de dh’òrain na lùib, iad uile le ceòl sgrìobhte a bharrachd air na facail Ghàidhlig is Beurla. Tha Fonn air a dheasachadh ann an dòigh fìor tharraingeach le tòrr dhealbhan agus mhapaichean a tha a’ toirt barrachd tuigse dhan neach-leughaidh. A bharrachd air sin tha CD ann le clàraidhean bho Sgoil Eòlais na h-Alba. ‘S e fìor stòr dualchais a th’ ann am Fonn, leabhar a bu chòir a bhith aig neach sam bith le ùidh anns a’ Ghàidhlig, ann an ceòl traidiseanta no le buntainneas dhan Eilean Sgitheanach.
£30.00


text:
Is toil leam a bhith a’ siubhail agus is toil leam cuideachd a bhith a’ clàradh a h-uile àite far an robh mi.
Fhuair mi deagh phrèasant bho chionn bliadhna no dhà a tha na chuideachadh mòr le bhith a’ dèanamh seo: mapa-sgrìobaidh no scratch-map.
‘S e a tha seo ach mapa far an sgrìob thu dheth na h-àiteachan air an do thadhal thu. Tha e coltach ri scratch-card Lotto no rudeigin mar sin. Aig an tòiseach, tha am mapa dìreach ann an aon dàth ach fàsaidh e dathach le gach baile, sgìre no dùthaich a sgrìobas tu dheth.
Seo dealbh den mhapa mar a tha e an-dràsta. Mar a chì thu, tha mi air a bhith sa h-uile sgìre comhairle ann an Alba ach a-mhàin Arcaibh is Sealltainn. Tha grunn eileanan Gàidhealach nach fhaca mi fhathast nas motha, a’ gabhail a-staigh Ìle, Tioradh, na h-Eileanan Beaga, Hiort (!) is…


text:
Fuil Ionatain MhicFhionghain air lèine-t Liam
Chuala cùis-lagha Liam Aitchison ann an Glaschu gun deach fuil fhear a tha fo chasaid, Ionatan MacFhionghain, fhaighinn air brat-ùrlar agus doras aig an taigh ann an Stèinis ann an Leòdhas far an deach corp Liam a lorg, agus cuideachd air lèine-t a bha le Liam.
'S i eòlaiche saidheans foreansach, Sarah NicAnndrais Jones, a bha a' toirt seachad fianais san Àrd-Chùirt ann an Glaschu Diluain.
Thuirt i gun robh fichead toll anns an lèine-t, le coltas air ochd deug dhiubh gun deach an dèanamh le sgithinn.
Chuala a' chùirt cuideachd bho Dominic Long, 17, a bha ann an cealla còmhla ris an fhear eile a tha fo chasaid, Stefan Miller, ann am Prìosan Inbhir Nis.
Dh'fhaighnich am fear-casaid, Iain MacSporrain, do Mhgr Long an robh duine den dithis a tha fo chasaid air dad a ràdh ris fhad 's a bha iad sa phrìosan.
"Stefan - ach chan eil mi airson gnothach a ghabhail ris a seo idir", thuirt Dominic Long, is e ag ràdh nach robh cuimhne aige dè chaidh a ràdh ris.
Chaidh dealbh de chorp Liam Aitchison an uairsin a shealltainn do Mhgr Long is chaidh innse dha gun robh athair Liam sa chùirt.
Chaidh faighneachd dha a-rithist dè thuirt Stefan Miller ris.
"Dh'innis e dhomh gun do mharbh e e", thuirt e.
Thuirt Long an uairsin gun deach innse dha "gun tug iad e (Liam) gu àite far nach eil duine a' fuireach agus gun do mharbh iad e".
Dh'fhaighnich Iain MacSporrainn ciamar a chaidh a mharbhadh.
"Air a shàthadh", thuirt Mgr Long.
"B'e seo an darna là a bha thu sa phrìosan còmhla ri Stefan Miller agus dh'aidich e dhut na rinn e", dh'fhaighnich neach-lagha Stefan Millar, Frances McMenamin.
"Bha e na bu choltaiche ri bòsd", thuirt Mgr Long, "Cha chanainn gur e aideachadh a rinn e ann".
Tha Stefan Millar agus Ionatan MacFhionghain, a tha le chèile 22, fo chasaid gun tug iad ionnsaigh air Liam, a bha 16, le botal agus sgian, gun do bhreab iad gu dona e mun a cheann, agus gun do mhuirt iad e.
Tha an dithis a' dol às àicheadh nan casaidean.
Tha a' chùis a' leantainn.


text:
Sgaradh bheachd air aithisg oighreachdan
Thàinig sgrùdadh fad còig bliadhna aig Oilthigh na Gàidhealtachd 's nan Eilean dhan cho-dhùnadh nach e cò an t-uachdaran as cudromaiche do dh'oighreachdan air Ghàidhealtachd, ach càirdeas nas fheàrr ris a' choimhearsnachd.
Chaidh an rannsachadh a dhèanamh le Ionad Rannsachaidh nam Monaidhean aig Colaiste Pheairt.
'S e na bha fa-near dha ach coimhead ri mar a ghabhadh oighreachdan air Ghàidhealtachd ruith gu seasmhach.
Bha iad a' coimhead ri seasmhachd na h-àrainneachd, seasmhachd ghoireasan, seasmhachd obraichean, seasmhachd na h-eaconamaidh is eile.
Co-obrachadh
Chaidh toraidhean an rannsachaidh fhoillseachadh ann an leabhar air a bheil Lairds, Land and Sustainability.
Tha an aithisg sin a' moladh gun deadh guth a thoirt do choimhearsnachdan a thaobh na dòigh sa bheil uachdarain a' ruith oighreachdan, agus gum feum Alba measgachadh de dhiofar sheòrsaichean uachdarain, eadar feadhainn mhòra phrìobhaideach, urrasan coimhearsnachd, buidhnean glèidhteachais, buidhnean poblach is eile.
Chan eil an aithisg ag ràdh gu bheil càil ceàrr air daoine bho thall-thairis a bhith os cionn oighreachdan seilge is eile air Ghàidhealtachd.
Tha faisg air 350 oighreachd seilge air Ghàidhealtachd 's anns na h-Eileanan, a' gabhail suas còrr is dà mhillean hectaire fearainn, agus 's ann le daoine nach eil a' fuireach san dùthaich seo a tha faisg air dà thrian dhiubh.
Tha an aithisg ag ràdh gu bheil an t-airgead a tha na h-uachdarain bho thall-thairis a' cur ris na sgìrean sa bheil fearann aca cudromach.
Thog an aithisg dragh mu mar a ghabhas oighreachdan a th' ann an làmhan na coimhearsnachd maoineachadh san àm ri teachd, leis gu bheil an ceithir ris an do choimhead iad uile a' faighinn airgid phoblaich.
Tha luchd-leasachaidh fearainn, a tha airson oighreachdan mòra a chur ann an làmhan na coimhearsnachd, a' cur teagamh anns an sgrùdadh, seach gur e uachdaran beartach a phàigh air a shon.
'S esan Henry Angest, a bhuinneas dhan Eilbheis, aig a bheil oighreachd ann an Alba, agus a thug còrr is cairteal de mhillean not do Cholaiste Pheairt airson an rannsachaidh.
Tha e cuideachd, a rèir aithris anns a' phàipear-naidheachd an Observer, air £7m a thoirt seachad don Phàrtaidh Thòraidheach.
Tha an t-Oll. Màrtainn Price, a rinn an rannsachadh, ag ràdh nach tug poileataigs Mhgr Angest buaidh sam bith air an rannsachadh.
"Cha robh claonadh sam bith nar sealladh den rannsachadh," thuirt e.
"Cha chreid mi gun robh sinn a' gabhail rathaid shònraichte sam bith dìreach air sgàth 's gun robh aon duine prìobhaideach air an rannsachadh a mhaoineachadh.
"Tha oighreachd aige, tha e na bhall de dh'Oighreachdan is Fearann na h-Alba, ach tha sinne, gun teagamh sam bith, den bheachd gun robh an obair a rinn sinn gun chlaonadh, agus 's dòcha nach deach an rannsachadh an rathad a dh'iarradh Mgr Angest.
"Ghabh an rannsachadh an rathad a ghabh e ri linn 's gur e sin an fhianais a fhuair sinn," thuirt e.
Dùthchannan Lochlannach
Tha luchd-iomairt an fhearainn a' gabhail ri cuid de na fhuair an rannsachadh, ach tha iad fhathast a' cur teagamh ann.
Thuirt am fear-iomairt Andy Wightman, gu bheil na tha an aithisg ag ràdh mu cho-obrachadh leis a' choimhearsnachd math agus inntinneach.
Ghabh e cuideachd ris gu bheil mòran rannsachaidh acadaimigich ga mhaoineachadh san dòigh sin.
Chan eil e idir a' gabhail ris na co-dhùnaidhean bunaiteach dhan tàinig an rannsachadh ge-tà.
Chan eil e a' faicinn gu bheil feum air uachdarain mhòra is airgead-calpa bho thall-thairis airson oighreachdan a ruith anns an dòigh as fheàrr.
Thuirt e gu bheil fianais gu leòr ann gun gabhadh oighreachdan ruith le coimhearsnachdan, buidhnean poblach is eile mar a tha iad anns na dùthchannan Lochlannach.
Thuirt Mgr Wightman nach eil ann ach aithisg nach do dh'fheuch ann an dòigh sam bith ri choimhead gu fosgailte ri ceist ath-leasachaidh an fhearainn.


text:
Bàta-bathair air ais air bhog
Chaidh bàta bathair a chaidh air na creagan air cladach Àird nam Murchan tràth madainn Diciadain a chur air bhog le muir-làn.
Tha an Lysblink Seaways a-niste air acair faisg air Cille Chòmhghain, far an do bhuail i sa chladach.
Bha i a' siubhail eadar Béal Feirste agus Nirribhidh le luchd-pàipeir.
Chaidh an soitheach, sa bheil 7,000 tunna de chuideam, a shlaodadh far nan creagan oidhche Ardaoin nuair a bha an làn àrd agus i air bhog a-rithist ro 9:00f.
Tha bann-ola fhathast mu thimcheall air an t-soitheach airson smachd a chumail air a' bheagan ola a tha air aodion bhon t-slige.
Tha dùil gun dèan dàibhearan a tha ag obair còmhla ris an sgioba-sàbhalaidh Duitseach, rannsachadh air a' bhàta uaireigin Dihaoine, gus dèanamh a-mach dè an ìre de chron a chaidh a dhèanamh oirre.


text:
Ailean Dòmhnallach Cathraiche ùr Bòrd na Gàidhlig
- 2 An t-Ogmhìos 2015
- Sgaoil post air Facebook
- Sgaoil post air Twitter
- Sgaoil post air Messenger
- Sgaoil post air Messenger
- Sgaoil post air Post-D
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Chaidh Ailean Dòmhnallach ainmeachadh mar chathraiche ùr Bhòrd na Gàidhlig.
Tha Mghr Dòmhnallach ag obair ann an riochdachadh telebhisean, 's tha e air a bhi bliadhnaichean mòra an-sàs ann an craoladh Gàidhlig.
Tha e air a bhi ann an dreuchd a' chathraiche gu h-eadar-amail bhon Dùbhlachd 2014.
Bidh e anns an obair gu deireadh a' Chèitein 2019.


text:
Wittenberg
Is e baile beag Gearmailteach a tha ann an Lutherstadt Wittenberg. Tha e na laighe ann an earra-dheas Sagsainn-Anhalt ri taobh na h-aibhne Elbe. Tha mu 46.000 daoine a' fuireach an seo [1]. Tha an dàrna phàirt den Oilthigh Halle-Wittenberg an-seo cuideachd.
Tha Wittenberg cliùiteach o chionn’s gur e seo an t-àite far an do thòisich an t-Ath-Leasachadh. Tha Eaglais a' Bhaile, Eaglais a’ Chaisteal, taigh Màrtainn Lùtair agus taigh Mhelanchthon ann, a tha air an dìon mar dualchas na cruinne leis an UNESCO[2] (còmhla ri Lutherstadt Eisleben). Mar sin is e Lutherstadt Wittenberg (Baile-Lùtair Wittenberg) an t-ainm oifigeil a tha air Witttenberg.
Susbaint
Eaglais a’ Bhaile[deasaich | deasaich an tùs]
Thòiseachadh air Eaglais a' Bhaile Wittenberg [3] ( Stadtkirche Wittenberg sa Ghearmailtis) a thogail ann an 1187. Thogadh an t-àite, far a bheil an altair, ann an 1280, agus eadar 1412 agus 1439 chaidh na stìopallan agus an corp-eaglais mòr a thogail, mar a tha iad rim faicinn an-diugh. Eadar 1522 agus 1811 chuireadh togalachan eile ri taobh na h-eaglaise. Ann an 1928 agus 1980-1983 chaidh nuadhachadh na h-eaglaise.
Bha Màrtainn Lùtair a’ toirt na searmonan aige seachad ann an Eaglais a’ Bhaile Wittenberg. An seo bha an aifreann ri cluinntinn anns a’ Ghearmailtis airson a chiad turas agus fhuair na luchd-creidheamh Suipeir an Tighearna ann an dà doigh, àran agus fion. Tha dealbh miorbheallach ann a rinn Lucas Cranach as sine: “Suipeir an tighearna“.
Eaglais a' Chaisteil[deasaich | deasaich an tùs]
Canar gur e Eaglais a’ Chaisteil Wittenberg [4] [5] (Schlosskirche Wittenberg sa Ghearmailtis) an t-àite far an do chuir Màrtainn Lùtair na 95 argamaid aige ris an doras ann an 1517.
Ann an 1490 chaidh lùchairt ùr a thogail airson a’ bhaile Wittenberg a dhìon. Ri taobh na lùchairt thogadh eaglais ùr (1496-1506). Bha na luchd-ealainn Albrecht Dürer, Jacopo de'Barbari agus Till Riemenschneider a’ toirt cuideachadh dhaibh. Ach ann an cogadh seachd bliadhnaichean (Seven Year’s War sa Bheurla) chaidh an eaglais a losgadh le teinne (1760). Bha tòrr pìosan ealainn agus fuidheall air chaill, ri measg an doras fiogha. Bha an eaglais sgrioste a-rithist ann na Cogaidhean na Saorsa (1814). Bhon uair sin bha saighdearan a’ fuireach an-seo. Eadar 1883 agus 1892 chaidh ath-nuadhachadh na h-eaglaise anns an stòidhle tùsail. Tha doras à umha ann leis na argamaidean Lùtair ann an Laideann, giobht bhon rìgh Pruiseach Frederick William IV. Am broinn na h-eaglaise tha uaighean Màrtainn Lùtair, Melanchthon agus Frederick III (Frederick the Wise) ann.
Taigh Mhelanchthon[deasaich | deasaich an tùs]
Is e taigh Mhelanchthon (Melanchthonhaus 'sa Ghearmailtis) aon de na taighean as brèagha à Linn an Ath-bheòthachaidh anns a’ Ghearmailt. Fhuair Melanchthon e mar gibht bho Frederick III ann an 1536. Bha e a’ fuireach an-seo leis an teaghlach aige. Bha e na àrd-ollamh anns an Oilthigh Wittenberg, ach anns an taigh sgrìobh e co-ionad a’ Chreideamh Pròsdanach. Anns an dàrna làr chìthear dealbhan tùsail air a’ bhalla, a rinn na h-oileanaich a bha a’ fuireach an-seo.
Ann an 1810 thòisicheadh taisbeanadh beag mu bheatha Mhelanchthon ann an trì seòmraichean. Bho 1954 is e taigh-tasgaidh a tha ann am Melanchthonhaus. An-diugh tha e dìonta cuideachd mar dualchas na cruinne leis an UNESCO.
Bailtean Co-cheangailte[deasaich | deasaich an tùs]
Dealbhan[deasaich | deasaich an tùs]
Iomraidhean[deasaich | deasaich an tùs]
- ↑ Baile Wittenberg http://www.wittenberg.de
- ↑ UNESCO http://whc.unesco.org/en/list/783
- ↑ Eaglais a' Bhaile Wittenberg http://www.stadtkirchengemeinde-wittenberg.de
- ↑ Eaglais a' Chaisteil Wittenberg http://www.schlosskirche-wittenberg.de
- ↑ Eaglais a' Chaisteil Wittenberg http://unterkunft.wittenberg.de/en/seiten/schlossk/sk01.html anns a' Bheurla
- ↑ Stadt Bretten
- ↑ Stadt Göttingen
Ceanglaichean a-muigh[deasaich | deasaich an tùs]
- www.Wittenberg.de Duilleag oifigeil Wittenberg
- Martin Luther.de Àiteachan a tha ceangailte ri Màrtainn Lùthair ann an Sagsainn-Anhalt
- www.webinfo.de Duilleag mu chultair agus Turasachd Wittenberg
- „Schätze der Welt“ Tha filmichean beaga (15min) mun chuid as motha dhen dhualchas na cruinne UNESCO rim faicinn mar RealPlayer-bhidio
- www.sacred-destinations Wittenberg Photo Gallery


text:
1825
MDCCCXXV
Tachartasan[deasaich | deasaich an tùs]
- Dh'fhosgail an Rathad-Iarainn Stockton & Darlington.
- Chaidh Abeokuta (Nìgeiria) a stèidheachadh.
- Chaidh Comman nan Ceannaiche-aodaich a stèidheachadh ann an Łódź.
- 6 an Lùnasdal - Fhuair Boilibhia a chuid neo-eisimeileachd bhon An Spàinn.
- Chaidh Lafayette (Indiana) a stèidheachadh.
- Chaidh Miami (Florida) a stèidheachadh.
- Lorg Carl Jacob Löwig bròmain.
Breithean[deasaich | deasaich an tùs]
- 12 an Cèitean - Aquileo Parra Gómez, ann am Barichara. Neach-poileataigs à Coloimbia.
- 1 an Lùnasdal - Eliseo Payán, ann an Cali. Neach-poileataigs à Coloimbia.
- 28 an t-Sultain - Rafael Núñez Moledo, ann an Cartagena de Indias. Saighdear agus neach-poileataigs à Coloimbia.
- 14 an Dùbhlachd - Ezequiel Hurtado, ann an Silvia. Neach-poileataigs à Coloimbia.
- Màrt - Uilleam Mac Congáil, breabadair, bàrd rannaghaill agus cleasaiche à Dùn Dè.
Bàsan[deasaich | deasaich an tùs]
- 7 an Cèitean - Antonio Salieri, ceòl-sgrìobhaiche Ostaireach, ann an Vienna
- 29 an Dàmhair - Jacques-Louis David, peantair nua-clasaigeach às an Fhraing.


text:
- TIOTAL
- Beanntan an iar air Srath Pheofhair agus Loch Ma-ruibh
- EXTERNAL ID
- QZP40_U_8131048_P019
- ÀITE
- Loch Ma-Ruibhe
- SGÌRE
- Geàrrloch
- SIORRACHD/PARRAIST
- ROS: Geàrrloch
- LINN
- 1900an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 38342
- KEYWORDS
- cnuic
beanntan
lochan
dreach na tìre
beanntan àrda
naoimh
Mun iar air Srath Pheofhair tha tòrr bheanntan. Tha an dealbh seo a' sealltainn Garbh Coire Mòr agus An Coileachan aig ceann an ear nam beanntan ris an canar na Fainich, air taobh tuath Loch Fhainich. Tha An Coileachan 3028 troighean a dh'àirde, agus tha am mullach leathann agus cruinn. Tha 'An Coileachan' a' ciallachadh coileach beag. 'S e Garbh Coire Mòr an t-aimn a th' air a' choire air leathad na beinne.
Tha Loch Ma-ruibhe eadar Ceann Loch Iùbh agus Geàrrloch. Tha e còrr is 12 mìle de dh'fhaid agus dà mhìle de leud aig an àite as leatha. Tha an t-aimn mar chuimhneachan air an Naomh Ma-Ruibhe, a thàinig a-nall bho Èirinn agus a chuir air chois manachainn na Comraich ann an 671 AD. Air aon eilean chìthear tobhta eaglais a chuir an Naomh Ma-Ruibhe air chois cuideachd. Tha dà thrian den loch air a chuartachadh le beanntan, mar Sleaghach a tha 3,220 troighean a dh'àirde. Tha an cladach mun iar-dheas mar phàirt de Thèarmann Nàdair Nàiseanta Bheinn Eighe.
Chaidh an dealbh seo a tharraing bhon leabhar 'Picturesque Ross-shire, Strathpeffer and Dingwall' a chaidh fhoillseachadh ann an Inbhir Pheofharain timcheall air 1900


text: 'S e geamhradh mì-ghnàthach a tha e ann am Mosgo a-nis. Tha e glè bhlàth air a' bhliadhna seo an t-àm seo den bhliadhna. 'S e Samhain fuar a bha againn nuair a faca sinn sneachd, ach rinn e aiteamh anàs dèidh sin. 'S e dà thuras a thuit sneachd ann an Dùbhlachd agus rinn aiteamh an-dèigh 2-3 làithean, cha robh tuilleadh. Seo a' chiad turas nam bheotha ann an Ruis a chum mi Am Bhliadnha Ùr ach beag gun sneachd! Chan urrainn dhomh a thuigsinn gur an t-sìde a' Fhoghair neo an Earraich a tha e. Tha an roimh-aithris na h-aimsir ag ràdh gur Geamhradh glè bhlàth a bhios e agus tòisichidh an t-Earrach 'sa Mhàirt, cha bi 'sa Ghiblean mar is àbhaist.


text:
Ceòl nan Speuran
Làraichean
- "Clach-mhìle ann an litreachas na Gàidhlig." -Cothrom
- "Còrdaidh Saorsa riut agus tha mi ga mholadh." - An t-Albannach
Cùrsa Memrise ACDD
Roinnean-seòrsa
- ceòl (23)
- corpas ficsean-saidheans (13)
- fànas (18)
- Ficsean-saidheans (74)
- FS Gàidhlig Tràth (5)
- naidheachd (74)
- punc (16)
- saibeirneatachd (27)
- SF (5)
- Uncategorized (2)
- Còraichean nan iomhaighean le CLÀR 2011, 2013, cleachdte le cead.
Category Archives: FS Gàidhlig Tràth
Oirthir Tìm
’S e leabhar àraid a th’ ann an Oirthir Tìm le Cailein MacCoinnich. Canar gur e uabhas os-nàdarra a th’ ann am mòran de na sgeulachdan anns a’ chruinneachadh, le draoidheachd agus an donas fhèin an lùib cuid. Agus tha … Cum ort a leughadh
Air a phostadh ann an FS Gàidhlig Tràth 2 beachd(an)
An t-Adhar Ùr, le Dennis King
‘An t-Adhar Ùr,’ le Dennis King, Gairm 107, an Samhradh, 1979, tdd. 204–9. Nuair a leugh mi ‘An t-Adhar Ùr’, air ball, thug i an nobhail Solaris leis an ùghdar Phòlainneach, Stanislaw Lem, dham inntinn. Tha an dà sgeulachd mu … Cum ort a leughadh
Air a phostadh ann an FS Gàidhlig Tràth 1 bheachd
Mr. Universe le Rob Shirley
’S e sgeulachd ghoirid fhicsean-saidheans a th’ ann an ‘Mr. Universe’ le Rob Shirley, a nochd ann an Gairm 46, ann an 1964, agus a tha inntinneach mar eisimpleir de dh’fhicsean saidheans ‘bog’ no ‘sòisealta’ anns a’ Ghàidhlig, sgeulachd a … Cum ort a leughadh
Air a phostadh ann an FS Gàidhlig Tràth 2 beachd(an)
An Duine Ur le Rob Shirley
An dèidh An Introduction to Gaelic Fiction le Morray Watson a leughadh, thàinig e a-steach orm gu bheil an t-uabhas de sheann sgeulachdan ficsean-saidheans againn anns a’ Ghàidhlig nach do leugh mi fhathast, agus mar sin, tha mi nis ag obair tron … Cum ort a leughadh
Air a phostadh ann an FS Gàidhlig Tràth 1 bheachd
An t-Eilean Céin le Garbhan MacAoidh
O chionn greis, bha mi a’ leughadh an leabhair iomraitich aig Moray Watson, An Introduction to Gaelic Fiction, agus anns an earrainn dheth a-mach air na sgeulachdan goirid a nochd anns an iris, Gairm, thàinig mi thairis air iomradh air … Cum ort a leughadh
Air a phostadh ann an FS Gàidhlig Tràth 5 beachd(an)


text:
Imre Nagy
B' e Imre Nagy (IPA: imrɛ ˈnɒɟ, 7 an t-Ògmhios, 1896, chuir gu bàs ann am Budapest 16 an t-Ògmhios, 1958) Prìomhaire na h-Ungair air dà thuras.
Bha e ag obair mar ceàrd-glais mus deach e a' shabaid anns a' Chiad Chogadh Mòr. A sin bha e air a thoirt mar phrìosanach ann an 1915 agus thoisich e a bhith na cho-maoineach agus chaidh e a' shabaid anns an Airm Dearg. Troimh na 1930'an agus na 1940'an bha e ag obair airson an Uidheam Teàrainneachd Sobhiat agus leis a seo bha e a' faighinn oifisean anns an riaghaltas.
Stad e ag obair dhaibhsan anns na 1940'an agus thill e chun an Ungair ann an 1944. Ann an sin bha e na Mhinistear airson Àiteachas. Ann an 1953 bha e air a thaghadh mar Prìomhaire na h-Ungaire. Dà bhliadhna as deidh seo ann an 1955 thug feadhainn de na companaich aige air an oifis seo fhàgail seach gun robh e a' fàs robh libearalach. Chleachd e an tìde seo a' mach à oifis a' teagaisg.
Bha e na Phrìomhaire a rithist ann an 1956 troimh taghadh poblach fhad 's a bha an èireachadh ana-Sobhiat ann. Air an 31 den Dàmhair dh'fhoillsich e gun robh an Ungair a' dol a tharraing às bhon Còrdadh Warsaw. Air an 1 den t-Samhainn rinn e iarrtas troimhe an UN gu na cumhachdan mòr mar Breatainn agus na Stàitean Aonaichte ag innse dhaibh mu dheidhinn neo-phàirteachd an Ungair.
Nuair a rinn na Sobhiats ionnsaigh air an Ungair chuir seo stad air an èireachadh agus bha aige, còmhla ri cuid eile a bha ag obair leis, ri dhol chun an ambasaid aig Iugoslàbhia airson tèarmann. Bha e air chuir air làimh air an 22 den t-Samhain agus air thoirt gu Romàinia. Bha e an uairsin air a thoirt air ais chun Ungair. Bha e air a chrochadh agus air a chur gu bàs ann am Budapest anns an t-Òghmios 1958.


text:
- TIOTAL
- Cidhe an Rathad-Iarainn, Caol Loch Aillse
- EXTERNAL ID
- HCD00214
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11942
- KEYWORDS
- An Cuiltheann
Caol Acain
Eilean Bàn
taigh-solais
Chaidh an dealbh seo a thogail aig ceann cidhe an rathad-iarainn ann an Caol Loch Aillse. Tha crios-sàbhailteachd crochte air post-solais aig ceann a' chidhe. Tha dithis nan seasamh aig a' cheann 's tha e follaiseach gu bheil iad a' gabhail a-steach nan seallaidhean air leth àlainn air am beulaibh. Tha an sealladh gu tuath a' gabhail a-steach Chaol Acain air a làimh chlì, Eilean Bàn leis an taigh-sholais, air a thogail ann an 1857 agus far an robh luchd-obrach a' fuireach suas gu 1960, air an làimh dheis agus aig astar beanntan èibhiseach A' Chuiltheann
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Agallamh le Anndra Marshall mu bhiadh san Arm
- EXTERNAL ID
- WD_BF04_TRACK01_MARSHALL
- DEIT
- 2005
- LINN
- 2000an
- CRUTHADAIR
- Andrew Marshall
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3166
- KEYWORDS
- An Dara Cogadh
An Dàrna Cogadh
cogaidhean
Feachdan Armaichte
arm
cùmhnadh
cuibhreannan
rations
claistinneach
Tha Anndra Marshall a' bruidhinn air cho math 's a bha biadh an Airm san Dàrna Cogadh.
Co ris a bha am biadh coltach aig àm a' chogaidh?
Och, bha am biadh math gu leòr, seadh. Gu h-iongantach, 's ann às dèidh deireadh a' chogaidh a bha am biadh gann. Eil fhios agad, thàinig an riaghaltas ùr a-steach ann am Breatainn, an riaghaltas Làbarach agus thug iadsan a-steach rud a chur iad 'Austerity' ris - cùmhnadh. Bha a h-uile rud air a chùmhnadh, rations, agus mar sin. Ach bha am biadh san Arm meadhanach math chun a sin. Gu dearbh, bha pàirt dheth glè mhath. Bha còcairean an Airm math. Cha robh e coltach - sa Chiad Chogadh bhiodh iad a' bruidhinn air - an rud a bu mhotha a bh' aca, bully beef, eil fhios agad, corned beef, feòil arbhaireach. Uill, bha feòil mar sin againne cuideachd. Thug iad a-steach rud dhen ainm K-Rations, agus bha bogsa ann a bha freagarrach do 14 duine, saoilidh mi - 's e leth phlatùn a bhiodh sin - agus bha a h-uile seòrsa sa bhogsa seo, nàdar de dh'fheòil bruich agus an leithid, nàdar de shlaman, beagan shiùcairean, cèic teòclaid, 's dòcha seachd toitean, gu leòr ann do gach duine a sheasadh biadh aon là. Mar sin bha iad math na K-Rations seo, agus na h-Aimeireaganaich, bha biadh na b'annasaich acasan, ach turas sam bith a thachradh sinn riutha, bha iad an-còmhnaidh ag iarraidh suaip a dhèanamh eadar an cuid fhèin de bhiadh agus ar cuid biadhse, bhon bhiodh iad ag ràdh gum b' fheàrr leotha am biadh nàdarra a bh' againne ris a' bhiadh nas spìosraich a bh' acasan.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Cheann Loch Biorbhaidh.


text:
- TIOTAL
- 26914, coidse 6-chuibhlichean Treas Clas le HR
- EXTERNAL ID
- PC_HRS_COACHES_146
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- CRUTHADAIR
- D L G Hunter
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 23726
- KEYWORDS
- coidsichean rèile
carbadan rèile
stoc gluasadach
Tha an dealbh camara seo a' sealltainn Coidse Treas Clas sia-chuibhlichean, sia-seòmraihean, le Rèile na Gàidhealtachd ann an Inbhir Nis. Tha an t-àireamh 26914 oirre, an t-àireamh a fhuair i an dèidh dha Rèile na Gàidhealtachd a dhol mar phàirt de Rèile Lunnainn Meadhan-thìre agus Alba.


text:
Dè bhios a’ tachairt aig Cnoc Soilleir?
Tachartasan: dol gu cèilidhean, dannsaichean agus cuirmean-ealain eile, a’ gabhail a-steach Sgoil shamhraidh Ceòlas, Fèis Chullaig, Symposium agus Co-labhairt òrain
Coimhearsnachd: tachair ri caraidean is càirdean, tadhail air a’ chafé, faic am prògram de thaisbeanaidhean
Trèanadh: faigh teisteanasan ann am farsaingeachd de chuspairean bho na Gnìomhachasan Cruthachail a leithid ceòl agus dannsa
Ionnsachadh: dèan cùrsaichean goirid mu cheòl, dannsa, cànan is dualchas Uibhist
Luchd-tadhail: faigh eòlas air Gàidheil aig a bheil beairteas de sheanchas is dhualchas ionadail
Gàidhlig: gabh cùrsaichean barantaichte sa Ghàidhlig ann an compàirteachas le Bòrd na Gàidhlig agus Oilthigh Shrath Chluaidh
Rannsachadh: dèan prògraman rannsachaidh air dualchas Uibhist, le bhith a’ cleachdadh na leabharlainn agus tasglainn chiùil
Cuidich sinn seo a thoirt gu buil!


text:
Cnuic is beanntan
Tha cnuic is beanntan na h-Alba air brosnachadh a thoirt dha ginealaichean de choisichean is streapadairean, gun iomradh a thoirt air Óireamh mh˛r de pheantairean, bhÓird is luchd-glŔidhteachais. Le 284 Munros (cnuic a tha c˛rr air 3,000 troigh), a thuilleadh air ceudan Corbetts (cnuic eadar 2,500 is 3,000 troigh) agus Donalds (cnuic air Ghalltachd a tha c˛rr air 2,000 troigh) tha fýor ghoireas iongantach againn airson a rannsachadh is a mhealtainn.
Rach gun mhullach
Dha m˛ran dhaoine, tha latha sna cnuic a' ciallachadh faireachdainn soirbheachais ann a bhith a' ruighinn a' mhullaich. Dha daoine eile, 's e as cudromaiche, an sealladh, an iomallachd, no a bhith ann an cuideachd charaidean is an teaghlaichean ann an Óite a tha s˛nraichte.
Tha iomadh cur-seachad gnýomhach a dh'fhaodar a mhealtainn sna cnuic, leithid coiseachd nan cnoc, streap chreagan no baidhsagalachdá beinne, no gu socair a' coimhead fiadh-bheatha, a' togail dhealbh air cuirm-chnuic ri taobh aibhne.
Ach ge bith dŔ an cur-seachad a th' agad, bi mothachail gur e Órainneachd obrach a th' anns na cnuic cuideachd agus mar sin tha e cudromach aire a thoirt dha iarrtasan reusanta sam bith bho sti¨irichean fearainn. Chaidh an iomairt dearbhaidh, Heading for the Scottish Hills web service a leasachadh airson fiosrachadh a thoirt dha coisichean chnuic agus cleachdaichean cur-seachad eile mu sealg fhŔidh. Feuch an t-seirbheis agus thoir do bheachdan dhuinn.
Slighean dha na cnuic
Tha grunn shlighean stŔidhichte a' dol a dh'ionnsaigh nan cnoc is nam beann agus suas gu m˛ran de na mullaichean as ainmeil. Tha cead an rathaid agus ceuman cnuicátraidiseanta mar as trice air talamh nas ýsle agus tha iad nan deagh shlighean dha coisichean, luchd-baidhsagail is marcaichean-eich.
Uair sam bith a bhios tu a' dol dha na cnuic, dŔan cinnteach gum bi uidheam freagarrach agad airson an t-se˛rsa Órainneachd is sýde a dh'fhaodadh coinneachadh riut, agus dŔan cinnteach gu bheil map agad agus gun aithne dhut a chleachdadh. Cho fad 's a ghabhas, na fÓg cÓil Ós do dhŔidh agus thoir cothrom dha daoine eile na beanntan is na cnuic a mhealtainn, no dha daoine a tha a' dŔanamh am bith-be˛ Ós an fhearann. Airson fiosrachadh fhaighinn mu chlub-coiseachd no streapa san sgýre, faic lÓrach-lýn, Comhairle Streapadaireachd na h-Alba .
á
á
Last updated on Friday 2nd August 2013 at 11:54 AM. Cliog an seo airson beachd a thoirt air an duilleag seo


text:
- TIOTAL
- Carragh-cuimhne cogaidh, Baile nan Granndach
- EXTERNAL ID
- PC_GM_POSTCARDS_042_AT
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- DEIT
- 2009
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Andrew Taylor
- AITHNEACHADH MAOINE
- 23295
- KEYWORDS
- carragh-cuimhne
Tha carragh-cuimhne cogaidh Bhaile nan Granndach suidhichte ann an Ceàrnag a' bhaile. Chaidh a dealbhadh le Alasdair Marshall MacCoinnich agus chaidh a foillseachadh gu h-oifigeil le Ban-iarla Seafield air 18 Sultain 1921.
Bha an t-ailtire Alasdair Marshall MacCoinnich stèidhichte ann an Obar Dheathain agus bha cliù aig a obair ann an ear thuath na h-Alba. Is dòcha gur e an obair a rinn e air Colaisde Marishal an Obar Dheathain an obair as ainmeil aige. Leudaich e a' cholaiste gu mòr eadar 1893 agus 1905. Dhealbhaich e Eaglais Chraichidh cuideachd. Chaidh an eaglais seo a thogail eadar 1893 agus 1895 agus bidh an teaghlach rìoghail ga frithealadh nuair a bhios iad ann am Baile Mhoireil.
Dhealbhaidh Marshall MacCoinnich iomadh togalach ann am Baile nan Granndach a' gabhail a-staigh Taigh-òsta Grant Arms agus a' chiad Sgoil Ghràmair Bhaile nan Granndach.


text:
Kal Ian. 6 .f., l. xx. iiii., Anno Domini M.c.xc.iii.
Eochaidh O Baighill do marbadh do h-Uibh Fiachrach.
Mael Patraic O Cobthaigh do éc.
Cathal Mac Gaithne do éc.
{§LATE} Diarmait, mac Conbrogain h-Ui Dhíumasaigh taiseach Chlainne Mailighra & ri h-Ua Fhailghe fri ré fhada, mortuus est.
Cathal Odhur, mac Meg Carrthaigh, occisus est.
Der Fhorgaill, ingen Murchaidh h-Ui Mhail Sheachlaind, mortua est i m-Mainisdir Drochait Atha.
Muircheartach, mac Murchaidh Mic Murchadha, ri h-Ua Ceinnselaigh, mortuus est.§


text:
- TIOTAL
- Clàradh Chàraichean Chataibh NS 7 gu NS 13, Màrt gu Ògmhios 1904
- EXTERNAL ID
- Z_GB232_CS_3_9_1P02
- ÀITE
- Cataibh
- SIORRACHD/PARRAIST
- CATAIBH
- DEIT
- 1904
- LINN
- 1900an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4559
- KEYWORDS
- Cataibh
Clàrachadh Chàraichean Chataibh
càraichean
carbadan
baidhsagailean-motair
Anndra Carnegie
Clàradh Chàraichean Chataibh NS 7 gu NS 13, Màrt gu Ògmhios 1904
Tha àireamh clàraidh gach càr sa Chlàr, còmhla ri ainm agus seòladh an neach-seilbh, modail a' chàir, seòrsa agus dath a' chàir, a chuideam gun luchd air, ciamar a bhios e air a chleachdadh, ceann-là a' chlàraidh agus, far a bheil e iomchaidh, ceann-là a chaidh a dhubhadh às.
Air an duilleig seo chaidh dà chàr a chlàradh do Anndra Carnegie, fear-gnìomhachais agus fear daonnachdail a rugadh ann an Alba agus a stèidhich leabharlainn shaora ann an iomadh dùthaich far a bheil Beurla ga bruidhinn.
Chaidh càraichean eile a chlàradh do David Ross; James Campbell; Robert Garden; John Steven; James Menzies.
NS7 NS8 NS9 NS10 NS11 NS12 NS13